
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 171 

4 Σεπτεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘΜ. 124 
Πειθαρχικό δίκαιο αγρονομικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 23 παρ.2 του ν. 3585/2007 «Προστασία του 
περιβάλλοντος, αγροτική ασφάλεια και άλλες διατάξεις» 
(Α' -148). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

3. Την υπ’ αριθμ. Υ357/7.1.2009 απόφαση του Πρωθυ¬ 
πουργού «Κατάργηση θέσης υφυπουργού και σύσταση 
θέσης αναπληρωτή υπουργού Εσωτερικών» (Β'-3). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

5. Την υπ’ αριθμ. 164/2009 γνωμοδότηση του Συμβουλί¬ 
ου της Επικράτειας, ύστερα από πρόταση του Αναπλη¬ 
ρωτή Υπουργού Εσωτερικών, αποφασίζουμε: 

ΜΕΡΟΣ ΠΡΩΤΟ 

ΟΥΣΙΑΣΤΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

Έννοια 

Αρθρο 1 

Γενικά περί πειθαρχίας. 

1. Με τον όρο πειθαρχία νοείται: 

α. Η πιστή συμμόρφωση προς το Σύνταγμα και τους 
νόμους και η ενσυνείδητη, πρόθυμη και χωρίς αντιλογία 
υπακοή των κατωτέρων στους ανωτέρους, ως και η 
άμεση εκτέλεση των νομίμων διαταγών τους. 

β. Ο σεβασμός των κατωτέρων προς τους ανωτέρους 
εντός και εκτός υπηρεσίας. 

γ. Η αξιοπρεπής και κόσμια συμπεριφορά των ανωτέ- 
ρων προς τους κατωτέρους. 

δ. Η πολιτισμένη και αξιοπρεπής συμπεριφορά του 
αγρονομικού προσωπικού προς τους πολίτες, καθώς και 
ο σεβασμός και η προστασία των δικαιωμάτων τούτων, 
που προβλέπονται από το Σύνταγμα και τους νόμους. 

2. Η πειθαρχία αποτελεί την αναγκαία προϋπόθεση 
για τη διατήρηση της συνοχής και της ομαλής λειτουρ¬ 
γίας της Ελληνικής Αγροφυλακής και την εξασφάλιση 


της αρμονικής συνεργασίας του προσωπικού της, προς 
εκπλήρωση της υψηλής αποστολής της. 

3. Οι διαταγές πρέπει να είναι νόμιμες, σαφείς και να 
διατυπώνονται με ευπρέπεια και σοβαρότητα. 

Οι αναφορές πρέπει να είναι σύντομες, σαφείς, ακρι¬ 
βείς και να διατυπώνονται με σεβασμό. 

4. Ο ανώτερος είναι υπεύθυνος για τις συνέπειες της 
διαταγής του, ο δε κατώτερος έχει υποχρέωση να εκτε- 
λεί με ακρίβεια τη διαταγή που πήρε και είναι υπεύθυνος 
για την εκτέλεση αυτής και για τις συνέπειες της μη 
εκτέλεσής της. Ο κατώτερος δεν δικαιούται να τύχει 
ακρόασης και να υποβάλει τα παράπονά του αν προη¬ 
γουμένως δεν υπακούσει. Όταν ο κατώτερος λαμβάνει 
διαταγή, την οποία θεωρεί παράνομη, οφείλει, πριν την 
εκτελέσει, να αναφέρει εγγράφως την αντίθετη γνώμη 
του και να εκτελέσει τη διαταγή χωρίς καθυστέρηση. 
Σε περιπτώσεις κατεπείγουσας ανάγκης η αναφορά 
υποβάλλεται αμέσως προφορικά και εκ των υστέρων 
εγγράφως. Η διαταγή δεν προσκτάται νομιμότητα εκ 
του ότι ο κατώτερος οφείλει να υπακούσει σε αυτήν. 

5. Η μεταξύ ομοιόβαθμων αρχαιότητα στις υπηρεσι¬ 
ακές σχέσεις εξομοιούται με διαφορά βαθμού, εφόσον 
υφίσταται διοικητική υπαγωγή. Η ίδια σχέση υπάρχει 
μεταξύ ομοιοβάθμων και όταν ενεργούν από κοινού 
προς εκτέλεση υπηρεσίας. 

Άρθρο 2 

Έννοια πειθαρχικού παραπτώματος 

1. Πειθαρχικό παράπτωμα αποτελεί κάθε παράβαση 
υπηρεσιακού καθήκοντος που συντελείται με υπαίτια 
πράξη ή παράλειψη και μπορεί να καταλογισθεί στο 
αγρονομικό προσωπικό. 

2. Το υπηρεσιακό καθήκον προσδιορίζεται από τις υπο¬ 
χρεώσεις που επιβάλλονται στο αγρονομικό προσωπικό 
από τις ισχύουσες διατάξεις νόμων, τους κανονισμούς 
και τις διαταγές της Υπηρεσίας και περιλαμβάνει την 
υποχρέωση πολιτισμένης και αξιοπρεπούς συμπεριφο¬ 
ράς εντός και εκτός της υπηρεσίας. 

ΚΕΦΑΛΑΙΟ Β' 

Πειθαρχικές ποινές και πειθαρχική ευθύνη 
Αρθρο 3 

Πειθαρχικές ποινές 

1. Στο αγρονομικό προσωπικό επιβάλλονται οι ακό¬ 
λουθες πειθαρχικές ποινές, οι οποίες καταχωρίζονται 
στον οικείο ατομικό φάκελο: 

α. Επίπληξη. 

β. Πρόστιμο μέχρι τρεις βασικούς μηνιαίους μισθούς. 

γ. Αργία με πρόσκαιρη παύση, διάρκειας 15 ημερών 
έως 4 μηνών. 

δ. Αργία με απόλυση, διάρκειας 2 έως 6 μηνών. 

ε. Απόταξη. 

2. Η επίπληξη και το πρόστιμο είναι κατώτερες πειθαρ¬ 
χικές ποινές. Οι αργίες και η απόταξη είναι ανώτερες 
πειθαρχικές ποινές. 

3. Οι πειθαρχικές ποινές, πλην της επίπληξης, επι¬ 
βάλλονται και σε όσους έχουν εξέλθει της υπηρεσίας. 
Οι ανώτερες πειθαρχικές ποινές δεν επιβάλλονται σε 
όσους εξήλθαν, λόγω ορίου ηλικίας ή σωματικής ανι¬ 
κανότητας. 

4. Οι πειθαρχικές ποινές επιβάλλονται και στο αγρο- 
νομικό προσωπικό που τελεί σε κατάσταση μόνιμης 
διαθεσιμότητας. Στην περίπτωση αυτή δεν εκτίονται οι 
ποινές της αργίας με απόλυση ή αργίας με πρόσκαιρη 
παύση, επέρχονται όμως οι συνέπειες των άρθρων 18 
και 19. 

Αρθρο 4 

Διάρκεια πειθαρχικής ευθύνης 

1. Η πειθαρχική ευθύνη αρχίζει με την κατάταξη, εκλεί¬ 
πει δε με την αποχώρηση με οποιοδήποτε τρόπο από 
την Υπηρεσία, οπότε παύει και η τυχόν ασκηθείσα πει¬ 
θαρχική δίωξη, με την επιφύλαξη των διατάξεων των 
επομένων παραγράφων. 

2. Πράξεις που τελέστηκαν από αγρονομικό προσωπι¬ 
κό πριν από την κατάταξή του, εφόσον αυτές συνιστούν 
πειθαρχικό παράπτωμα κατά την έννοια των διατάξεων 
του παρόντος, διώκονται πειθαρχικά στις ακόλουθες 
περιπτώσεις: 

α. Αν τελέστηκαν κατά τη διάρκεια προγενέστερης 
υπηρεσίας του στο δημόσιο τομέα, όπως αυτός ορί¬ 
ζεται στο ν.1256/1982 όπως εκάστοτε ισχύει, αλλά δεν 
εκδικάστηκαν, ούτε παραγράφηκαν. 

β. Αν εμπίπτουν στις διατάξεις των περιπτώσεων στ' 
και θ' του άρθρου 9 και τελέστηκαν από αυτόν, όταν 
ήταν ιδιώτης. 

γ. Αν τελέστηκαν κατά τη διάρκεια της διαγωνιστικής 
διαδικασίας για την κατάταξή του και σχετίζονται με 
τη συμμετοχή του στη διαδικασία αυτή ή με τις προϋ¬ 
ποθέσεις κατάταξής του. 

3. Η πειθαρχική δίωξη για παραπτώματα που συνεπά¬ 
γονται την παραπομπή ενώπιον πειθαρχικού συμβου¬ 
λίου συνεχίζεται και μετά την έξοδο του αγρονομικού 
προσωπικού από την Υπηρεσία, εφόσον η διαταγή για 
διενέργεια Ένορκης Διοικητικής Εξέτασης εκδόθηκε προ 
της εξόδου και η έξοδος δεν έγινε λόγω ορίου ηλικίας 
ή σωματικής ανικανότητας. Στις περιπτώσεις επιβολής 
της ποινής απόταξης ή αργίας η σχετική ποινή καταχω- 
ρείται στον ατομικό φάκελο του τιμωρουμένου. Οι ποι¬ 
νές αυτές εκτελούνται αν αυτός επανέλθει στην ενεργό 
υπηρεσία. Αν το Συμβούλιο αποφασίσει την επιβολή της 
ποινής του προστίμου, η ποινή αυτή εκτελείται η δε εί¬ 
σπραξη του προστίμου γίνεται σε βάρος των αποδοχών 
ή της περιουσίας εν γένει του τιμωρουμένου. 

4. Η πειθαρχική δίωξη συνεχίζεται επίσης και μετά την 
έξοδο του αγρονομικού προσωπικού από την Υπηρεσία, 
ανεξάρτητα από την αιτία εξόδου του, για τα παραπτώ¬ 
ματα που αναφέρονται στην παράγραφο 20 του άρθρου 
12 του παρόντος. Στην περίπτωση αυτή η πειθαρχική 
δίωξη μπορεί να κινηθεί και μετά τη διαγραφή του αγρο¬ 


νομικού προσωπικού από την Υπηρεσία. Για τις τυχόν 
δε επιβαλλόμενες ποινές προστίμου εφαρμόζεται το 
τελευταίο εδάφιο της προηγούμενης παραγράφου. 

Άρθρο 5 

Παραγραφή των πειθαρχικών παραπτωμάτων 

1. Τα πειθαρχικά παραπτώματα που προβλέπονται 
από τα άρθρα 12 και 13 του παρόντος διατάγματος 
παραγράφονται μετά δύο έτη από τότε που διαπρά- 
χθηκαν. Αυτά που προβλέπονται από τα άρθρα 9, 10 
και 11 παραγράφονται μετά πέντε έτη από τότε που 
διαπράχθηκαν. 

2. Ο χρόνος που μεσολαβεί από την κίνηση της πει¬ 
θαρχικής δίωξης για τη βεβαίωση του παραπτώματος 
μέχρι την εκδίκασή του και την έκδοση εκτελεστής 
πράξης επιβολής ποινής αναστέλλει την παραγραφή 
το πολύ για ένα έτος. 

3. Πειθαρχικό παράπτωμα, που αποτελεί παράλληλα 
και την πραγματική βάση ποινικού αδικήματος ακολου¬ 
θεί το χρόνο παραγραφής του ποινικού αδικήματος, 
εφόσον η παραγραφή που προβλέπεται για το ποινικό 
αδίκημα είναι μεγαλύτερη απ' αυτή που προβλέπεται 
για το πειθαρχικό παράπτωμα, διαφορετικά ισχύει η 
μεγαλύτερης διάρκειας παραγραφή του πειθαρχικού 
παραπτώματος. Στις περιπτώσεις αυτές, η παραγραφή 
των πειθαρχικών παραπτωμάτων αναστέλλεται υπό 
τους ίδιους όρους και προϋποθέσεις που προβλέπονται 
και για το ποινικό αδίκημα. 

4. Γ ια τον υπολογισμό του χρόνου παραγραφής των 
παραπτωμάτων που αναφέρονται στην παρ. 2α'του 
προηγουμένου άρθρου δεν λαμβάνεται υπόψη ο τυ¬ 
χόν εκτός υπηρεσίας χρόνος που μεσολάβησε από την 
έξοδο του υπαιτίου από την προγενέστερη Υπηρεσία 
μέχρι την κατάταξή του, εφόσον ο χρόνος αυτός δεν 
υπερβαίνει την 2ετία. 

5. Η παραγραφή του πειθαρχικού παραπτώματος δι¬ 
ακόπτεται με την τέλεση άλλου παραπτώματος που 
αποσκοπεί στην απόκρυψη του πρώτου ή στη ματαίωση 
της πειθαρχικής δίωξης γι' αυτό. 

Άρθρο 6 

Λόγοι μη αίροντες την πειθαρχική ευθύνη 

Η προαγωγή του αγρονομικού προσωπικού δεν αίρει 
την πειθαρχική ευθύνη αυτού για παράπτωμα προγενέ¬ 
στερο της προαγωγής. Στην περίπτωση αυτή, ως προς 
μεν το διαδικαστικό μέρος εφαρμόζονται οι διατάξεις 
που ισχύουν για το βαθμό που φέρει ο εγκαλούμενος, 
ως προς δε το ουσιαστικό, εφαρμόζονται οι διατάξεις 
που ισχύουν για το βαθμό που αυτός κατείχε κατά το 
χρόνο τέλεσης του παραπτώματος. 

Άρθρο 7 

Δεδικασμένο - Μη συρροή ποινών 

1. Το αγρονομικό προσωπικό δεν διώκεται δεύτερη 
φορά για το ίδιο πειθαρχικό παράπτωμα. 

2. Γ ια συρρέοντα παραπτώματα που τελέσθηκαν στον 
ίδιο τόπο και χρόνο από το ίδιο αγρονομικό προσωπικό 
επιβάλλεται μία ποινή. Αν ένα ή περισσότερα από τα 
συρρέοντα παραπτώματα περιέλθουν σε γνώση της 
Υπηρεσίας μετά την επιβολή ποινής για μερικά από 
αυτά, αίρεται η ποινή που επιβλήθηκε και επιβάλλεται 
μια συνολική ποινή για όλα τα συρρέοντα παραπτώματα. 
Αν τα παραπτώματα αυτά είναι, κατά την κρίση αυτού 
που ασκεί την πειθαρχική εξουσία, ασήμαντα σε σχέση 
με το παράπτωμα ή τα παραπτώματα για τα οποία 

επιβλήθηκε η ποινή, δεν αίρεται αυτή ούτε επιβάλλεται 
άλλη ποινή. 

Άρθρο 8 

Επιμέτρηση της ποινής 

Κατά την επιμέτρηση της ποινής λαμβάνεται υπόψη: 
α. Η βαρύτητα του παραπτώματος, για την εκτίμηση 
της οποίας λαμβάνονται υπόψη κυρίως οι επιπτώσεις 
που είχε τούτο στην εύρυθμη λειτουργία της Υπηρεσίας 
και το γόητρο αυτής, η φύση, το είδος και το αντικεί¬ 
μενο του παραπτώματος, το μέγεθος της βλάβης ή του 
κινδύνου που προκλήθηκε απ' αυτό, καθώς και η ένταση 
του δόλου ή ο βαθμός της αμέλειας του υπαιτίου. 

β. Η προσωπικότητα του υπαιτίου, για την εκτίμηση 
της οποίας λαμβάνονται υπόψη κυρίως ο βαθμός, η 
πείρα, ο χρόνος υπηρεσίας, ο χαρακτήρας, η προηγού¬ 
μενη διαγωγή και ιδιαίτερα η κατ' επανάληψη διάπραξη 
του αυτού πειθαρχικού παραπτώματος, η μόρφωση, η 
ψυχική κατάσταση αυτού, καθώς και τα αίτια που οδή¬ 
γησαν στην τέλεση του παραπτώματος, ο σκοπός που 
επιδίωκε, η δοθείσα αφορμή, η επιδειχθείσα μεταμέλεια 
και η προθυμία για επανόρθωση των συνεπειών της 
πράξεώς του. 

γ. Οι περιστάσεις, κάτω από τις οποίες έγινε το πα¬ 
ράπτωμα και κυρίως ο χρόνος, ο τόπος, τα μέσα και ο 
τρόπος διάπραξης αυτού, καθώς και οι συνθήκες που 
επικρατούσαν κατά την τέλεσή του. 

ΚΕΦΑΛΑΙΟ Γ' 

ΔΙΑΚΡΙΣΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 
Αρθρο 9 

Παραπτώματα που επισύρουν ποινή απόταξης 

Τα πειθαρχικά παραπτώματα που επισύρουν την ποινή 
της απόταξης είναι τα κατωτέρω περιοριστικούς αναφε- 
ρόμενα, ανεξάρτητα από το αξιόποινο ή όχι αυτών: 

α. Πράξεις οι οποίες υποδηλώνουν έλλειψη πίστης, 
σεβασμού και αφοσίωσης στο Σύνταγμα και στο Δη¬ 
μοκρατικό Πολίτευμα της Χώρας. 

β. Κάθε ενέργεια που στρέφεται άμεσα ή έμμεσα στην 
υπονόμευση της έννομης τάξης, καθώς και η συμμετοχή 
σε προπαγάνδα τείνουσα προς το σκοπό αυτό. 

γ. Η πρόκληση βασάνων, οποιοσδήποτε σωματικής 
κάκωσης ή βλάβης της υγείας, η άσκηση ψυχολογικής 
βίας και κάθε άλλη ενέργεια ή συμπεριφορά, που συνι- 
στά προσβολή της ανθρώπινης αξιοπρέπειας, κατά την 
εκτέλεση της υπηρεσίας ή εκτός αυτής. 

δ. Η απείθεια ή η άρνηση εκτέλεσης διαταγής ανω- 
τέρων που αφορούν την εκτέλεση των υπηρεσιακών 
καθηκόντων. 

ε. Η εκμετάλλευση της ιδιότητας του ως άνω αγρονο- 
μικού προσωπικού για την ανάληψη χρεών προς όφελος 
του ή προσκειμένων σ' αυτό προσώπων, καθώς και η μη 
έγκαιρη εξόφληση των κατ' επανάληψη συναφθέντων 
χρεών. 

στ. Η διάπραξη ή απόπειρα διάπραξης εγκλημάτων σε 
βαθμό κακουργήματος, η διάπραξη εγκλημάτων κλοπής 
(άρθρο 372 Π.Κ.), υπεξαίρεσης κοινής και στην υπηρεσία 
(άρθρα 375, 258 Π.Κ.), απάτης (άρθρο 386 Π.Κ.), απάτης 
σχετικής με τις ασφάλειες (άρθρο 388 Π.Κ.), εκβίασης 
(άρθρο 385 Π.Κ.), εγκληματικής οργάνωσης (άρθρο 187 
Π.Κ.), πλαστογραφίας (άρθρο 216 Π.Κ.), πλαστογραφίας 
πιστοποιητικών (άρθρο 217 Π.Κ.), πλαστογραφίας και 
κατάχρησης ενσήμων (άρθρο 218 Π.Κ.), δωροδοκίας 
(άρθρα 235 - 236 Π.Κ.), τοκογλυφίας (άρθρο 404 Π.Κ.), 


καταπίεσης (άρθρο 244 Π.Κ.), απιστίας περί την υπη¬ 
ρεσία (άρθρο 256 Π.Κ.), υπεξαγωγής εγγράφου (άρθρο 
222 Π.Κ.), ψευδούς βεβαίωσης και νόθευσης (άρθρο 
242 Π.Κ.), υφαρπαγής ψευδούς βεβαίωσης (άρθρο 220 
Π.Κ.), εκμετάλλευσης εμπιστευμένων πραγμάτων (άρ¬ 
θρο 257 Π.Κ.), παράβασης καθήκοντος (άρθρο 259 Π.Κ.), 
παρότρυνσης υφισταμένων και ανοχή (άρθρο 261 Π.Κ.), 
παράλειψης λύτρωσης από κίνδυνο ζωής (άρθρο 307 
Π.Κ.), ελευθέρωσης φυλακισμένου από πρόθεση (άρθρο 
172 παρ. 1 Π.Κ.), παραχάραξης (άρθρο 207 Π.Κ.), υπόθαλ¬ 
ψης εγκληματία (άρθρο 231 Π.Κ.), αποδοχής και διάθε¬ 
σης προϊόντων εγκλήματος (άρθρο 394 Π.Κ.), εμπόριο 
δούλων (άρθρο 323 Π.Κ.), εμπορίας ανθρώπων (άρθρο 
323Α), παράνομης κατακράτησης (άρθρο 325 Π.Κ.), 
κατακράτησης παρά το Σύνταγμα (άρθρο 326 Π.Κ.), 
παράνομης βίας (άρθρο 330 Π.Κ.), κατάχρησης εξουσί¬ 
ας (άρθρο 239 Π.Κ.), εμπρησμού από πρόθεση (άρθρο 
264 Π.Κ.), έκθεσης (άρθρο 306 Π.Κ.), παραβίασης του 
απορρήτου των τηλεφωνημάτων και της προφορικής 
συνομιλίας (άρθρο 370Α Π.Κ.), αντίστασης (άρθρο 167 
Π.Κ.), ψευδούς καταμήνυσης (άρθρο 229 Π.Κ.), ψευδορ¬ 
κίας (άρθρο 224 Π.Κ.), ψευδούς ανώμοτης κατάθεσης 
(άρθρο 225 Π.Κ.), συκοφαντικής δυσφήμησης (άρθρο 
363 Π.Κ.), εγκλημάτων κατά της γενετήσιας ελευθερίας 
και εγκλημάτων οικονομικής εκμετάλλευσης της γενε¬ 
τήσιας ζωής (άρθρα 336 έως 353 Π.Κ.),ζωοκλοπής και 
ζωοκτονίας, ναρκωτικών, αλλοδαπών, αρχαιοτήτων και 
λαθρεμπορίας καθώς και παραβάσεων της νομοθεσίας 
περί όπλων και εκρηκτικών κατά των οποίων απειλεί¬ 
ται στερητική της ελευθερίας ποινή τουλάχιστον ενός 
έτους και η διάπραξη από πρόθεση κάθε εγκλήματος 
που στρέφεται κατ’ ανωτέρου και σχετίζεται με την 
εκτέλεση της υπηρεσίας. 

ζ. Η αυθαίρετη απουσία τουλάχιστον επί πέντε (5) 
συνεχείς ημέρες ή δέκα (10) ημέρες συνολικά σ' ένα 
έτος. 

η. Η χρήση ναρκωτικών ουσιών ή η ροπή στη χρήση 
οινοπνευματωδών ποτών. 

θ. Οι πράξεις που μαρτυρούν διαφθορά χαρακτήρα. 

ι. Η διάπραξη πειθαρχικών παραπτωμάτων, για τα 
οποία προβλέπεται η επιβολή αργίας με απόλυση, εφό¬ 
σον ο υπαίτιος έχει τιμωρηθεί τελεσίδικα κατά την τε¬ 
λευταία πενταετία ή με την ποινή αυτή ή με δύο ποινές 
αργίας με πρόσκαιρη παύση. 

2. Για τα πειθαρχικά παραπτώματα της τέλεσης ή 
απόπειρας τέλεσης των εγκλημάτων αντίστασης (άρ¬ 
θρο 167 Π.Κ.), υφαρπαγής ψευδούς βεβαίωσης (άρθρο 
220 Π.Κ.), ψευδούς ανώμοτης κατάθεσης (άρθρο 225 
Π.Κ.), ψευδούς καταμήνυσης (άρθρο 229 Π.Κ.), ψευδούς 
βεβαίωσης και νόθευσης (άρθρο 242 Π.Κ.), εκμετάλ¬ 
λευσης εμπιστευμένων πραγμάτων (άρθρο 257 Π.Κ.), 
παράβασης καθήκοντος (άρθρο 259 Π.Κ.), παράλειψης 
λύτρωσης από κίνδυνο ζωής (άρθρο 307 Π.Κ.), παρά¬ 
νομης κατακράτησης (άρθρο 325 Π.Κ.), κατακράτησης 
παρά τω Σύνταγμα (άρθρο 326 Π.Κ.), παράνομης βίας 
(άρθρο 330 Π.Κ.) και συκοφαντικής δυσφήμησης (άρθρο 
363 Π.Κ.) που προβλέπονται από το εδάφιο στ' της 
παρ. 1, το αρμόδιο πειθαρχικό συμβούλιο, εκτιμώντας 
τη βαρύτητα του παραπτώματος κατά τα οριζόμενα 
στο άρθρο 8, την προσωπικότητα του υπαιτίου και τις 
περιστάσεις υπό τις οποίες τελέσθηκαν, μπορεί να 
επιβάλλει αντί της ποινής της απόταξης ποινή αργίας 
με απόλυση. 

Άρθρο 10 

Παραπτώματα που επισύρουν 
ποινή αργίας με απόλυση 

1. Τα πειθαρχικά παραπτώματα, τα οποία επισύρουν 
την ποινή της αργίας με απόλυση είναι τα κατωτέρω 
περιοριστικούς αναφερόμενα, ανεξάρτητα από το αξιό¬ 
ποινο ή όχι αυτών: 

α. Η παράβαση της υπηρεσιακής εχεμύθειας, που μπο¬ 
ρεί να επιφέρει βλάβη της Υπηρεσίας ή τρίτων ή να 
δυσχεράνει το έργο της ή σχετίζεται με άλλα σοβαρά 
υπηρεσιακά θέματα. 

β. Οι οποιοσδήποτε μορφής εκδηλώσεις υπέρ ή κατά 
πολιτικών κομμάτων ή πολιτικών προσώπων κατά την 
άσκηση των καθηκόντων. 

γ. Η δημόσια προφορικώς ή εγγράφως άσκηση κρι¬ 
τικής των πράξεων της Ιεραρχίας με προσβλητικές ή 
υποτιμητικές εκφράσεις ή με την επίκληση ψευδών δε¬ 
δομένων. 

δ. Η μέθη κατά την εκτέλεση της υπηρεσίας, 
ε. Η συμμετοχή σε παράνομα παίγνια, που διενεργού- 
νται κυρίως σε δημόσια κέντρα ή άλλους δημόσιους 
χώρους, καθώς και η παραμονή σε τέτοιους χώρους, 
όπου διενεργούνται παράνομα παίγνια. 

στ. Η ελευθέρωση κρατουμένου από βαρεία αμέ¬ 
λεια. 

ζ. Η από πρόθεση διάπραξη εγκλημάτων, κατά των 
οποίων απειλείται στερητική της ελευθερίας ποινή 
τουλάχιστον τριών μηνών, εφόσον η πράξη αυτή δεν 
εμπίπτει στις περιπτώσεις του προηγουμένου άρθρου. 

η. Η αδικαιολόγητη αποχή από την εκτέλεση των κα¬ 
θηκόντων από μία έως τέσσερις συνεχείς ημέρες ή 
μέχρι εννέα (9) συνολικά ημέρες σε ένα έτος. 

θ. Η από βαρεία αμέλεια απώλεια οπλισμού και άλλων 
δημοσίων ειδών και εγγράφων. 

ι. Η βαρεία παράβαση του υπηρεσιακού καθήκοντος 
από πρόθεση, εφόσον δεν συντρέχει περίπτωση εφαρ¬ 
μογής των διατάξεων του άρθρου 9 περίπτωση στ'. 

ια. Η διάπραξη πειθαρχικού παραπτώματος, που προ- 
βλέπεται από το άρθρο 11 του παρόντος, εφόσον μέσα 
σ' ένα χρόνο ο υπαίτιος έχει τιμωρηθεί με ποινή προ¬ 
στίμου, τρεις φορές για το ίδιο πειθαρχικό παράπτωμα 
ή πέντε φορές για διαφορετικά παραπτώματα. 

ιβ. Η παρότρυνση σε απείθεια κατά των νόμων, των 
κανονισμών ή των διαταγών της υπηρεσίας. 

2. Η αναρρωτική άδεια και η οποιαδήποτε άλλη αποχή 
από τα καθήκοντα για λόγους υγείας δεν κωλύει την 
έκτιση της αργίας με απόλυση. Στην περίπτωση αυτή 
ο τιθέμενος στην αργία εξακολουθεί να παραμένει και 
στην προτέρα κατάσταση, υφίσταται όμως τις συνέπει¬ 
ες της αργίας. Το ίδιο εφαρμόζεται και στην περίπτωση 
κατά την οποία το κώλυμα για λόγους υγείας ανακύψει 
κατά το χρόνο έκτισης της ποινής. 

3. Εάν ο τιθέμενος σε αργία με απόλυση εκτίει ποινή 
αργίας για άλλο παράπτωμα, η έκτιση της ποινής αυτής 
αρχίζει από την επομένη της λήξεως της προηγουμένης 
ποινής. 

Άρθρο 11 

Παραπτώματα που επισύρουν 
ποινή αργίας με πρόσκαιρη παύση 

1. Τα πειθαρχικά παραπτώματα που επισύρουν την 
ποινή της αργίας με πρόσκαιρη παύση είναι τα κατω¬ 
τέρω περιοριστικώς αναφερόμενα, ανεξάρτητα από το 
αξιόποινο ή όχι αυτών: 


α. Η βάναυση συμπεριφορά προς υφισταμένους, συ¬ 
ναδέλφους ή πολίτες. 

β. Η συγκάλυψη σοβαρών παραπτωμάτων κατωτέρων 
ή νεοτέρων του στο βαθμό. 

γ. Η απώλεια υπηρεσιακών εγγράφων ή η μη έγκαι¬ 
ρη διεκπεραίωση αυτών, εφόσον οδήγησαν στην 
πρόκληση σοβαρής υπηρεσιακής ανωμαλίας ή στην 
παραγραφή ποινικών αδικημάτων ή πειθαρχικών πα¬ 
ραπτωμάτων. 

δ. Κάθε πράξη ή παράλειψη, που αντιβαίνει στο υπη¬ 
ρεσιακό καθήκον ή συνιστά σοβαρή παραμέληση αυ¬ 
τού ή ασυμβίβαστη προς την ιδιότητα του αγρονομικού 
προσωπικού διαγωγή. 

ε. Η ελευθέρωση κρατουμένου από ελαφρά αμέλεια. 

στ. Η παράλειψη αναφοράς πληροφορίας, που αφορά 
στη διάπραξη αδικήματος που εντάσσεται στο πλαί¬ 
σιο της αποστολής της Ελληνικής Αγροφυλακής ή το 
δράστη αυτού. 

ζ. Η παράβαση της υπηρεσιακής εχεμύθειας, εφόσον 
δεν συντρέχει περίπτωση εφαρμογής των διατάξεων 
του άρθρου 10 παρ. Ια' του παρόντος διατάγματος. 

2. Οι παράγραφοι 2 και 3 του προηγουμένου άρθρου 
έχουν ανάλογη εφαρμογή και στις περιπτώσεις του 
παρόντος άρθρου. 

Άρθρο 12 

Παραπτώματα που επισύρουν ποινή προστίμου 

Τα πειθαρχικά παραπτώματα, που επισύρουν την 
ποινή του προστίμου είναι τα κατωτέρω ενδεικτικώς 
αναφερόμενα, ανεξάρτητα από το αξιόποινο ή όχι αυ¬ 
τών: 

1. Η άσκηση άλλου επαγγέλματος και η κατ' επάγγελ¬ 
μα άσκηση εμπορίας ή τέχνης και η χωρίς άδεια του 
Αρχηγού της Ελληνικής Αγροφυλακής άσκηση δραστη¬ 
ριοτήτων, κατά παράβαση των διατάξεων του άρθρου 
4 του π.δ/τος 180/2007 (Α'-218). 

2. Η έλλειψη αμεροληψίας και αντικειμενικότητας στις 
υπηρεσιακές ενέργειες. 

3. Η αναξιοπρεπής εμφάνιση και παράσταση στα πλαί¬ 
σια υπηρεσιακής δραστηριότητας και το αντικανονικό 
της στολής. 

4. Η χρησιμοποίηση τρίτων προσώπων για ευνοϊκή 
υπηρεσιακή μεταχείριση. 

5. Η ανάληψη υπηρεσίας με βραδύτητα, η χωρίς έγκρι¬ 
ση προσωρινή απομάκρυνση από διαταγμένη υπηρεσία 
και η πρόωρη αποχώρηση από αυτή. 

6. Η πλημμελής ή η μη έγκαιρη εκτέλεση της υπηρε¬ 
σίας, καθώς και η παράλειψη ή η παρέλκυση εκτέλεσης 
αυτής. 

7. Η μέθη εκτός υπηρεσίας, εφόσον προκαλούνται δυ¬ 
σμενή σχόλια σε βάρος του ιδίου ή της Υπηρεσίας, και 
η χρήση οινοπνευματωδών ποτών κατά την εκτέλεση 
της υπηρεσίας. 

8. Η δημόσια, προφορικώς ή εγγράφως, άσκηση κρι¬ 
τικής των πράξεων της προϊσταμένης Υπηρεσίας ή 
προσωπικού της Ελληνικής Αγροφυλακής με εκφρά¬ 
σεις ή λόγους, που αποδεικνύουν έλλειψη σεβασμού 
και υπηρεσιακής αγωγής ή με σκόπιμη χρήση αβάσιμων 
επιχειρημάτων. 

9. Η χαλαρότητα, η αδράνεια, η παράλειψη και η αμέ¬ 
λεια στη διοίκηση και η ανεπαρκής επίβλεψη και έλεγ¬ 
χος των υφισταμένων. 

10. Η μη απονομή του οφειλόμενου χαιρετισμού και η 
μη τήρηση των τύπων εκδήλωσης σεβασμού προς τους 
ανώτερους και τα εθνικά σύμβολα. 

11. Η συγκάλυψη ελαψρών παραπτωμάτων κατωτέρων 
ή ανακριβής περιγραφή αυτών και γενικά η πλημμελής 
διαχείριση της πειθαρχικής δικαιοδοσίας. 

12. Η αποσιώπηση παραπόνων κατωτέρων και η ανάρ¬ 
μοστη συμπεριφορά προς αυτούς. 

13. Η αδικαιολόγητη εμμονή στην υποβολή αίτησης 
για θέμα για το οποίο έχει ήδη αποφανθεί αρνητικά 
η υπηρεσία. 

14. Η ανάρμοστη συμπεριφορά προς τους πολίτες, 
τους συναδέλφους και τους υπαλλήλους άλλων Υπη¬ 
ρεσιών. 

15. Η υπέρβαση της ιεραρχίας, κατά παράβαση των 
κειμένων διατάξεων. 

16. Ο χρηματισμός με τη μορφή δώρου και η απο¬ 
δοχή οποιοσδήποτε υλικής παροχής που δεν συνιστά 
δωροληψία, αλλά όμως προέρχεται από πρόσωπα που 
ανήκουν στον κύκλο της υπηρεσιακής δράσης του αγρο- 
νομικού προσωπικού. 

17. Η από πρόθεση ψευδής αναφορά, κατάθεση ή 
δήλωση, καθώς και οι κακόβουλοι υπαινιγμοί ή γνώ¬ 
μες ενώπιον οποιοσδήποτε Υπηρεσίας ή τρίτου, κατά 
οποιουδήποτε μέλους της Αγροφυλακής, εφόσον δεν 
τιμωρείται βαρύτερα από άλλη διάταξη. 

18. Η παράλειψη παροχής συνδρομής σε αγρονομικό 
προσωπικό, που δεν συνιστά ποινικό αδίκημα. 

19. Η αναρμόδια παρέμβαση υπέρ ή κατά τρίτου προ¬ 
σώπου που σχετίζεται με την εκτέλεση υπηρεσιακών 
καθηκόντων. 

20. Η λόγω ασυνήθιστης χρήσης φθορά του Υπηρεσι¬ 
ακού Δελτίου Ταυτότητας, του οπλισμού και των άλλων 
δημοσίων ειδών, κάθε πράξη ή παράλειψη με την οποία 
επέρχεται βλάβη ή φθορά ή απώλεια των δημοσίων 
αυτών ειδών, η παράλειψη αναφοράς τέτοιας βλάβης, 
φθοράς ή απώλειας, καθώς και η μη ακριβής συμμόρ¬ 
φωση προς τις υποχρεώσεις συντήρησης, χρήσης ή 
διαχείρισης των υλικών και εγκαταστάσεων της Υπη¬ 
ρεσίας, εφόσον δεν συντρέχει περίπτωση εφαρμογής 
των διατάξεων του άρθρου 10 παρ. Ιη' του παρόντος 
διατάγματος. 

21. Η αδικαιολόγητη μη μετάβαση για ιατρική εξέ¬ 
ταση, καθώς και η δήλωση ασθένειας προς αποφυγή 
εκτέλεσης υπηρεσίας ή μετακίνησης αυτού, εφόσον 
κατά την εξέταση του αγρονομικού προσωπικού από 
Ιατρό του Δημοσίου, κριθεί αυτό ικανό για την εκτέλεση 
υπηρεσίας 

22. Κάθε άλλη παράβαση υποχρέωσης που απορρέει 
από τους νόμους, τους κανονισμούς και τις διαταγές 
της Υπηρεσίας. 

Άρθρο 13 

Παραπτώματα που επισύρουν ποινή επίπληξης 

1. Η επίπληξη επιβάλλεται για άλως ελαφρά παρα¬ 
πτώματα, τα οποία διαπράττονται κυρίως από αμέλεια 
και αφορούν την εκτέλεση των καθηκόντων, τη συμπε¬ 
ριφορά, την τάξη, την εμφάνιση και την παράσταση 
γενικά του αγρονομικού προσωπικού, εντός και εκτός 
Υπηρεσίας. 

2. Επίσης, η ποινή της επίπληξης επιβάλλεται και για 
τα παραπτώματα του προηγούμενου άρθρου, εφόσον 


συντρέχουν εξαιρετικές ελαφρυντικές περιστάσεις, σύμ¬ 
φωνα με τις διατάξεις του άρθρου 8. 

ΚΕΦΑΛΑΙΟ Δ' 

ΔΙΟΙΚΗΤΙΚΑ ΜΕΤΡΑ 

Αρθρο 14 

Διαθεσιμότητα για λόγους πειθαρχίας 

1. Σε διαθεσιμότητα δύναται να τίθεται το αγρονομικό 
προσωπικό, όταν ασκείται σε βάρος του ποινική δίωξη 
για ποινικό αδίκημα για το οποίο απειλείται ποινή φυ¬ 
λάκισης τουλάχιστον (3) μηνών ή διατάσσεται σε βάρος 
του Ε.Δ.Ε. για πειθαρχικό παράπτωμα, για το οποίο 
απειλείται απόταξη ή αργία με απόλυση. 

Η διάρκεια της διαθεσιμότητας δε δύναται να υπερ¬ 
βαίνει το ένα έτος. Αν όμως πρόκειται για ποινικό αδί¬ 
κημα προβλεπόμενο από τις διατάξεις της παραγράφου 
2 του άρθρου 1 του ν. 2713/1999, για το οποίο απειλείται 
ποινή φυλάκισης τουλάχιστον τριών μηνών, η ανωτέ¬ 
ρω κατάσταση δεν δύναται να υπερβαίνει τους δέκα 
οκτώ (18) μήνες. Σε κάθε περίπτωση η διαθεσιμότητα 
δύναται να παύσει και πριν τη συμπλήρωση των παρα¬ 
πάνω χρονικών ορίων με πράξη του οργάνου που την 
αποφάσισε. 

2. Σε διαθεσιμότητα τίθεται υποχρεωτικώς το αγρο- 
νομικό προσωπικό για όλο το χρονικό διάστημα που 
εκτίει στερητική της ελευθερίας ποινή ή τελεί σε προ¬ 
σωρινή κράτηση, και για ένα το πολύ έτος εκείνο του 
οποίου αντικαθίσταται η προσωρινή του κράτηση με 
περιοριστικούς όρους. 

Η διάρκεια της υποχρεωτικής διαθεσιμότητας δεν 
υπολογίζεται στη διάρκεια της διαθεσιμότητας της 
παραγράφου 1. 

3. Οι διατάξεις της παραγράφου 2 του άρθρου 10 
έχουν ανάλογη εφαρμογή και στην περίπτωση της δι¬ 
αθεσιμότητας. 

4. Η θέση του αγρονομικού προσωπικού σε διαθεσι¬ 
μότητα δεν κωλύει την εκ νέου θέση αυτού στην ίδια 
κατάσταση για άλλο πειθαρχικό παράπτωμα ή ποινικό 
αδίκημα, στην περίπτωση όμως αυτή η νέα διαθεσιμό¬ 
τητα αρχίζει μετά τη λήξη της πρώτης. 

5. Σε περίπτωση επιβολής ποινής αργίας για άλλο 
πειθαρχικό παράπτωμα, κατά το χρόνο που το αγρο- 
νομικό προσωπικό τελεί σε διαθεσιμότητα, διακόπτε¬ 
ται η κατάσταση της διαθεσιμότητας από την έναρξη 
εκτίσεως της ποινής και συνεχίζεται μετά την έκτιση 
αυτής, εφόσον συντρέχει περίπτωση. 

6. Το αγρονομικό προσωπικό τίθεται στην κατάσταση 
της διαθεσιμότητας με απόφαση: 

α. Του Υπουργού Εσωτερικών, αν πρόκειται για τον 
Αρχηγό. 

β. Του Αρχηγού της Ελληνικής Αγροφυλακής, αν πρό¬ 
κειται για το Βοηθό Αρχηγού και τους Αγρονομικούς 
Διευθυντές ή Αγρονομικούς Υποδιευθυντές. 

γ. Τ ου Βοηθού Αρχηγού της Ελληνικής Αγροφυλακής 
αν πρόκειται για το λοιπό αγρονομικό προσωπικό. 

7. Οι τελούντες στην κατάσταση της διαθεσιμότητας 
δεν εκτελούν υπηρεσία από της επιδόσεως σ' αυτούς 
της σχετικής απόφασης, υποχρεούνται όμως να εμ¬ 
φανίζονται προς εξέταση ενώπιον των αρμοδίων δι¬ 
καστικών και ανακριτικών αρχών, εφόσον κλητεύονται 
νομίμως προς τούτο. Στην περίπτωση αυτή έχουν τα 
ίδια σχετικά δικαιώματα και υποχρεώσεις που έχουν και 




6402 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


οι εν ενεργεία συνάδελφοί τους, χωρίς να διακόπτεται 
η κατάσταση στην οποία τελούν. 

8. Οι τελούντες στην κατάσταση της διαθεσιμότητας 
δεν δύνανται να φέρουν τη στολή τους, ούτε να απο¬ 
μακρύνονται από την έδρα της Υπηρεσίας τους, χωρίς 
έγκριση των αρμοδίων, κατά περίπτωση, οργάνων που 
προβλέπονται από την παράγραφο 7 και υπόκεινται στις 
διατάξεις περί πειθαρχίας, στις οποίες υπόκεινται και 
το εν ενεργεία αγρονομικό προσωπικό, υποχρεούνται 
δε να παραδίδουν τον ατομικό τους οπλισμό και το 
υπηρεσιακό δελτίο ταυτότητας. 

9. Ο χρόνος που διανύθηκε σε διαθεσιμότητα ένεκα 
πειθαρχικού παραπτώματος, για τον οποίο επακολούθη¬ 
σε η επιβολή της ποινής της απόταξης, καθώς και αυτός 
που διανύθηκε λόγω έκτισης στερητικής της ελευθερίας 
ποινής ή λόγω προσωρινής κράτησης, δεν θεωρείται 
ως χρόνος υπηρεσίας. Αν μετά τη διαθεσιμότητα επα¬ 
κολούθησε η επιβολή άλλης πειθαρχικής ποινής ή δεν 
επιβλήθηκε καμιά ποινή, ο χρόνος της διαθεσιμότητας 
λογίζεται ως χρόνος υπηρεσίας και αίρονται οι συνέ¬ 
πειες αυτής. Σε περίπτωση επιβολής ποινής αργίας, ο 
χρόνος της διαθεσιμότητας, που αντιστοιχεί στο χρόνο 
διάρκειας της ποινής της αργίας, λογίζεται ως χρόνος 
έκτισης της ποινής αυτής. 

Αρθρο 15 

Προσωρινή μετακίνηση 

1. Όταν σε βάρος αγρονομικού προσωπικού διατάσ- 
σεται Ένορκη Διοικητική Εξέταση (Ε.Δ.Ε.) για σοβαρό 
πειθαρχικό παράπτωμα, είναι δυνατόν να διατάσσεται 
παράλληλα και η προσωρινή μετακίνηση αυτού σε μια 
από τις προϊστάμενες Υπηρεσίες του για όλο το χρο¬ 
νικό διάστημα που διαρκεί η εξέταση, εφόσον κρίνεται 
αναγκαίο το μέτρο αυτό για την εξασφάλιση ομαλής 
διεξαγωγής των διοικητικών ερευνών ή για την προστα¬ 
σία του υπηρεσιακού συμφέροντος. 

2. Το ανωτέρω μέτρο λαμβάνεται, είτε από τον διατά- 
ζοντα την ενέργεια της Ε.Δ.Ε., είτε από οποιονδήποτε 
ιεραρχικά προϊστάμενό του. 

3. Ο αρμόδιος να αποφασίσει επί της Ε.Δ.Ε. αποφαίνε- 
ται, παράλληλα, και για την άρση του παραπάνω μέτρου, 
εφόσον κρίνει ότι η Ε.Δ.Ε. δεν έχει ανάγκη συμπλήρω¬ 
σης. 

Άρθρο 16 

Θέση εκτός υπηρεσίας 

1. Στο αγρονομικό προσωπικό είναι δυνατόν να επιβάλ¬ 
λεται το διοικητικό μέτρο της θέσης εκτός υπηρεσίας 
μέχρι ένα 8ωρο, σε περίπτωση κατά την οποία λόγω 
απείθειας ή μέθης ή ακανόνιστου της στολής κρίνεται 
ότι δεν μπορεί να εκτελέσει υπηρεσία. 

2. Το μέτρο αυτό επιβάλλεται από τους αρμόδιους για 
την άσκηση της πειθαρχικής δίωξης και είναι ανεξάρ¬ 
τητο από τις πειθαρχικές κυρώσεις που προβλέπονται 
για το συγκεκριμένο πειθαρχικό παράπτωμα. 

3. Ο αρμόδιος για τον έλεγχο της πειθαρχικής ποι¬ 
νής, που επιβάλλεται για το παράπτωμα, συνεπεία του 
οποίου αγρονομικό προσωπικό τέθηκε εκτός υπηρεσίας, 
κρίνει ταυτόχρονα και το μέτρο που επιβλήθηκε και 
αποφαίνεται για την επικύρωση ή την άρση του. Σε 
περίπτωση επικύρωσης του μέτρου, το αγρονομικό προ¬ 
σωπικό στερείται των ανάλογων αποδοχών του, ανεξάρ¬ 
τητα από την επιβολή ή όχι πειθαρχικής ποινής. 


ΚΕΦΑΛΑΙΟ Ε' 

ΣΥΝΕΠΕΙΕΣ ΠΕΙΘΑΡΧΙΚΩΝ ΠΟΙΝΩΝ 
Αρθρο 17 

Συνέπειες απόταξης 

1. Το αποτασσόμενο αγρονομικό προσωπικό διαγρά¬ 
φεται από τη δύναμη της υπηρεσίας μετά Ιδνθήμερο 
από τη δημοσίευση στην Εφημερίδα της Κυβερνήσεως 
του σχετικού προεδρικού διατάγματος ή απόφασης, 
κατά περίπτωση. Το Ιδνθήμερο αυτό θεωρείται ως χρό¬ 
νος υπηρεσίας του αγρονομικού προσωπικού με όλες 
τις συνέπειες. 

2. Το τιθέμενο στην κατάσταση της απόταξης αγρονο- 
μικό προσωπικό δεν μπορεί να επανέλθει στην ενέργεια, 
με εξαίρεση την περίπτωση κατά την οποία εκδίδεται 
απαλλακτική απόφαση ποινικού δικαστηρίου ή ακυρω¬ 
τική απόφαση διοικητικού δικαστηρίου. 

Αρθρο 18 

Συνέπειες αργίας με απόλυση 

1. Το τιθέμενο στην κατάσταση της αργίας με απόλυση 
αγρονομικό προσωπικό: 

α. Δεν εκτελεί υπηρεσία από την επομένη της επι- 
δόσεως σ' αυτό της σχετικής απόφασης, υποχρεού- 
ται όμως να εμφανίζεται προς εξέταση ενώπιον των 
αρμοδίων δικαστικών και ανακριτικών αρχών, εφόσον 
κλητεύεται νομίμως προς τούτο. 

β. Δε δύναται να φέρει τη στολή του και υπόκειται σε 
όλες τις περί πειθαρχίας διατάξεις, στις οποίες υπό- 
κειται και το εν ενεργεία αγρονομικό προσωπικό. Υπο- 
χρεούται να παραδίδει τον ατομικό του οπλισμό και το 
υπηρεσιακό δελτίο ταυτότητας και εφοδιάζεται με σχε¬ 
τική υπηρεσιακή βεβαίωση η οποία φέρει φωτογραφία 
με πολιτική περιβολή και τα στοιχεία ταυτότητας. 

2. Ο χρόνος της αργίας με απόλυση σε καμιά περίπτω¬ 
ση δεν λογίζεται ως χρόνος πραγματικής υπηρεσίας και 
το προσωπικό που τελεί στην κατάσταση αυτή λαμβάνει 
το 50% του συνόλου των αποδοχών του. 

3. Το αγρονομικό προσωπικό που τίθεται σε κατάστα¬ 
ση αργίας με απόλυση υποβιβάζεται κατά αρχαιότητα 
στην επετηρίδα στις προβλεπόμενες για κάθε βαθμό 
οργανικές θέσεις, οι μεν Αγρονομικοί Διευθυντές, Αγρο- 
νομικοί Υποδιευθυντές και Αγρονόμοι κατά 4%, οι δε Αρ- 
χιφύλακες κατά 2%, για κάθε μήνα αργίας με απόλυση, 
επί των προβλεπομένων για το βαθμό τους οργανικών 
θέσεων. Οι κλασματικοί αριθμοί και τα κλασματικά υπό¬ 
λοιπα, που προκύπτουν κατά τον υπολογισμό του ανω¬ 
τέρω ποσοστού, υπολογίζονται στην αμέσως επομένη 
μονάδα, ασχέτως του μεγέθους τους. Αν ο αριθμός των 
νεότερων ομοιόβαθμων δεν επαρκεί για τη συμπλήρωση 
των θέσεων απώλειας αρχαιότητας, ο αριθμός αυτός 
συμπληρώνεται με θέσεις του αμέσως κατωτέρου βαθ¬ 
μού. Στην περίπτωση όμως αυτή και προκειμένου περί 
Αγρονόμων και Αρχιφυλάκων, ο τιθέμενος σε αργία 
με απόλυση εντάσσεται στο τέλος των ομοιοβάθμων 
του και χάνει τις υπολειπόμενες θέσεις αμέσως μετά 
την προαγωγή αγρονομικών υπαλλήλων του αμέσως 
κατώτερου βαθμού. 

4. Η κατά τις διατάξεις της προηγούμενης παραγρά¬ 
φου απώλεια των θέσεων υπολογίζεται σύμφωνα με 
την αρχαιότητα που ισχύει κατά το χρόνο επιβολής της 
ποινής. Κατ' εξαίρεση, σε περίπτωση αναβολής οφειλό- 
μενης κρίσης ή παράλειψης από κρίση, σύμφωνα με τις 

οικείες διατάξεις, εξαιτίας της υπόθεσης για την οποία 
επιβλήθηκε η ποινή, ο κατά τα ανωτέρω υπολογισμός 
απώλειας των θέσεων γίνεται στην επετηρίδα που ίσχυε 
προ της οφειλόμενης κρίσης. 

5. Η ποινή της αργίας με απόλυση εκτίεται στον τόπο 
διαμονής του τιμωρημένου ή κατόπιν αιτήσεως αυτού 
σε άλλο τόπο που ορίζεται από: 

α. Τον Αρχηγό της Ελληνικής Αγροφυλακής, αν αφο¬ 
ρά το Βοηθό Αρχηγού και τους Αγρονομικούς Διευθυ¬ 
ντές. 

β. Το Βοηθό Αρχηγού της Ελληνικής Αγροφυλακής, αν 
αφορά το λοιπό αγρονομικό προσωπικό. 

Άρθρο 19 

Συνέπειες αργίας με πρόσκαιρη παύση 

1. Ο χρόνος της αργίας με πρόσκαιρη παύση θεωρείται 
ως χρόνος πραγματικής υπηρεσίας. 

2. Οι τελούντες στην κατάσταση της αργίας με πρό¬ 
σκαιρη παύση λαμβάνουν το 60% του συνόλου των 
αποδοχών τους. 

3. Οι διατάξεις των παρ. 1 και 5 του προηγουμένου 
άρθρου έχουν ανάλογη εφαρμογή και στην προκειμένη 
περίπτωση. 

ΜΕΡΟΣ ΔΕΥΤΕΡΟ 
ΔΙΚΟΝΟΜΙΚΕΣ ΔΙΑΤΑΞΕΙΣ 

ΚΕΦΑΛΑΙΟ Α' 

ΠΕΙΘΑΡΧΙΚΗ ΔΙΩΞΗ 

Αρθρο 20 

Βεβαίωση πειθαρχικών παραπτωμάτων 

1. Τα πειθαρχικά παραπτώματα διαπιστώνονται με 
αυτοπρόσωπη αντίληψη από αυτόν που ασκεί την πει¬ 
θαρχική δίωξη ή κατόπιν αναφοράς του λοιπού προ¬ 
σωπικού ή εγγράφων αρχών ή αναφορών ιδιωτών ή με 
οποιοδήποτε άλλο νόμιμο τρόπο. 

2. Τα πειθαρχικά παραπτώματα του αγρονομικού προ¬ 
σωπικού, λόγω της φύσης της ανατιθεμένης σ' αυτό 
υπηρεσίας και της ιδιαίτερης επίδρασής τους στην 
εκπλήρωση της αποστολής της υπηρεσίας, πρέπει να 
βεβαιώνονται το ταχύτερο δυνατό. 

Αρθρο 21 

Ασκηση πειθαρχικής δίωξης 

1. Η δίωξη των πειθαρχικών παραπτωμάτων του αγρο- 
νομικού προσωπικού ενεργείται αυτεπάγγελτα, με βάση 
τα στοιχεία που περιέρχονται στους αρμοδίους για την 
άσκησης αυτής. 

2. Η πειθαρχική δίωξη ασκείται με έναν από τους 
κατωτέρω αναφερόμενους τρόπους: 

α. Με απ' ευθείας κλήση προς απολογία. 

β. Με την έκδοση διαταγής για διενέργεια Ένορκης 
ή Προφορικής Διοικητικής Εξέτασης προς βεβαίωση 
πειθαρχικών παραπτωμάτων. 

3. Ο αρμόδιος για την άσκηση της πειθαρχικής δίω¬ 
ξης δύναται να διατάσσει ή να ενεργεί προκαταρκτική 
έρευνα για τη συλλογή και καταγραφή στοιχείων προ- 
κειμένου να διαπιστωθεί η τέλεση πειθαρχικού παρα¬ 
πτώματος. Στα πλαίσια αυτής υποχρεούται να ζητεί την 
παροχή εξηγήσεων, προφορικώς ή εγγράφως, απ’ αυτόν 
που φέρεται ότι υπέπεσε σε πειθαρχικό παράπτωμα. 

4. Ο αρμόδιος για την άσκηση της πειθαρχικής δίωξης 
υποχρεούται στην άσκηση αυτής, αν τα στοιχεία που 


περιέρχονται σ' αυτόν ή αυτά που προέκυψαν από την 
ενέργεια της έρευνας κρίνονται ικανά για τη θεμελίωση 
πειθαρχικού παραπτώματος, διαφορετικά θέτει την υπό¬ 
θεση στο αρχείο με αιτιολογημένη πράξη του. Αν, στην 
τελευταία περίπτωση, ο αρμόδιος για την άσκηση της 
πειθαρχικής δίωξης φέρει βαθμό Αγρονομικού Υποδιευ¬ 
θυντή ή Αγρονόμου, η πράξη της αρχειοθέτησης, με όλη 
τη σχετική αλληλογραφία υποβάλλεται ιεραρχικά στο 
διευθυντή της προϊστάμενης Διεύθυνσης Αγροφυλακής 
Περιφέρειας, ο οποίος αποφασίζει τελεσίδικα για την 
άσκηση ή όχι της πειθαρχικής δίωξης. 

5. Για ελαφρά παραπτώματα, τα οποία προδήλως δι¬ 
καιολογούν μόνο ποινή επίπληξης, η δίωξη απόκειται 
στη διακριτική ευχέρεια του αρμόδιου για την άσκησή 
της, ο οποίος για την απόφασή του αυτή, λαμβάνει 
υπόψη το συμφέρον της Υπηρεσίας και την καθόλου 
διαγωγή του αγρονομικού προσωπικού, εντός και εκτός 
υπηρεσίας, αιτιολογώντας τη σχετική απόφασή του. 

Αρθρο 22 

Αρμόδιοι για την άσκηση πειθαρχικής δίωξης 

1. Αρμόδιοι για την άσκηση πειθαρχικής δίωξης, στην 
περίπτωση της παρ. 2 εδάφ. β' του προηγούμενου άρ¬ 
θρου είναι ο Υπουργός Εσωτερικών και ο Γενικός Γραμ¬ 
ματέας Δημόσιας Τάξης του Υπουργείου Εσωτερικών, ο 
Αρχηγός της Ελληνικής Αγροφυλακής, και ο Βοηθός Αρ¬ 
χηγού για όλο το αγρονομικό προσωπικό, ο Διευθυντής 
της Αγρονομικής Ακαδημίας, οι Αγρονομικοί Διευθυντές 
Περιφερειών, Διοικητές Αγρονομικών Τμημάτων για το 
προσωπικό των υπηρεσιών τους. 

Κατ' εξαίρεση, Διοικητές Αγρονομικών Τμημάτων δεν 
έχουν αρμοδιότητα για την άσκηση πειθαρχικής δίωξης 
για παραπτώματα που προβλέπονται από το άρθρο 9 
περίπτωση γ'. 

2. Αρμόδιοι για την άσκηση της πειθαρχικής δίωξης 
στην περίπτωση του εδαφίου α' της παρ. 2 του προη¬ 
γουμένου άρθρου είναι, εκτός των αναφερομένων στην 
προηγούμενη παράγραφο, και οι Αγρονομικοί Διευθυ¬ 
ντές, Αγρονομικοί Υποδιευθυντές και Αγρονόμοι για 
όλο το κατώτερο ή νεότερο από αυτούς αγρονομικό 
προσωπικό και ανεξάρτητα από το αν αυτοί υπάγονται 
ή όχι διοικητικά σ' αυτούς, καθώς επίσης και οι Αρχι- 
φύλακες εφόσον είναι έστω και προσωρινά διοικητές 
Υπηρεσιών, για το προσωπικό τους. 

3. Οι Αγρονομικοί Διευθυντές, Αγρονομικοί Υποδιευθυ¬ 
ντές και Αγρονόμοι δύνανται, όταν δεν είναι διοικητές 
Υπηρεσιών, αντί να ασκήσουν πειθαρχική δίωξη, να υπο¬ 
βάλουν αναφορά κατά του αγρονομικού προσωπικού. 
Την ίδια δυνατότητα έχουν και όταν είναι διοικητές 
Υπηρεσιών, αλλά ο ελεγχόμενος δεν υπάγεται διοικη¬ 
τικά σ' αυτούς. 

Αρθρο 23 

Καταγγελίες κατά του αγρονομικού προσωπικού 

1. Η εξέταση των πειθαρχικών παραπτωμάτων, που 
διαπράττονται από το αγρονομικό προσωπικό σε βά¬ 
ρος των πολιτών, προηγείται της εξέτασης των άλλων 
πειθαρχικών παραπτωμάτων. 

2. Όταν η εναντίον αγρονομικού προσωπικού καταγ¬ 
γελία γίνεται προφορικά, ο αρμόδιος Αγρονομικός Δι¬ 
ευθυντής, Αγρονομικός Υποδιευθυντής και Αγρονόμος 
προσκαλεί τον καταγγέλλοντα να εκθέσει τα καταγ- 
γελλόμενά του εγγράφως, συντασσομένης σχετικής 
έκθεσης. 

3. Ανώνυμες καταγγελίες δεν δύνανται να θεμελιώ¬ 
σουν πειθαρχικό παράπτωμα, δύνανται όμως να δώσουν 
αφορμή για την εξέταση των συγκεκριμένων στοιχείων 
που τυχόν περιέχουν. 

4. Όποιος υποβάλλει καταγγελία εναντίον αγρονομι- 
κού προσωπικού, που δικαιολογεί σύμφωνα με τις ισχύ- 
ουσες διατάξεις ενέργεια προκαταρκτικής έρευνας ή 
προφορικής ή ένορκης διοικητικής εξέτασης, δικαιούται 
ύστερα από αίτημά του να πληροφορείται για το απο¬ 
τέλεσμα αυτών. 

ΚΕΦΑΛΑΙΟ Β' 

ΠΡΟΔΙΚΑΣΙΑ 

Άρθρο 24 

Απ' ευθείας κλήση σε απολογία 

1. Η άσκηση της πειθαρχικής δίωξης με απ' ευθείας 
κλήση γίνεται στις περιπτώσεις που ο αρμόδιος για 
την άσκησή της έχει αυτοπρόσωπη αντίληψη του πα¬ 
ραπτώματος ή τα στοιχεία που περιέρχονται σ' αυτόν 
ή συλλέγονται στο πλαίσιο της διοικητικής έρευνας 
κρίνονται ικανά για θεμελίωση πειθαρχικού παραπτώμα¬ 
τος, εφόσον στις περιπτώσεις αυτές τα παραπτώματα 
επισύρουν κατώτερη πειθαρχική ποινή. Ο εγκαλούμενος 
έχει δικαίωμα να λάβει γνώση των παραπάνω στοιχείων 
και αντίγραφα των εγγράφων του φακέλου. 

2. Στις περιπτώσεις της προηγούμενης παραγράφου 
ο ασκών την πειθαρχική δίωξη υποχρεούται να εκδίδει 
σχετική κλήση σε απολογία, η οποία πρέπει να περιέχει 
τα ακόλουθα στοιχεία: 

α. Τα στοιχεία του διωκόμενου αγρονομικού προσω¬ 
πικού (βαθμός, αριθμός μητρώου, επώνυμο, όνομα και 
πατρώνυμο). 

β. Πλήρη και ακριβή προσδιορισμό των πράξεων, οι 
οποίες στοιχειοθετούν το αποδιδόμενο στο αγρονομικό 
προσωπικό παράπτωμα. 

γ. Τον τόπο και χρόνο τέλεσης της πράξης. 

δ. Την αναγραφή τυχόν ειδικών περιστατικών ή συν¬ 
θηκών κάτω από τις οποίες τελέσθηκαν οι πράξεις. 

ε. Τις διατάξεις που προβλέπουν τα παραπτώματα. 

στ. Την προθεσμία προς υποβολή έγγραφης απολο¬ 
γίας, η οποία δεν μπορεί να είναι μικρότερη των πέντε 
(5) πλήρων ημερών από την επίδοση της κλήσης. 

ζ. Τ ον τόπο και την ημερομηνία σύνταξης της κλήσης, 
την υπογραφή του ασκούντος την πειθαρχική δίωξη, 
το ονοματεπώνυμο και το βαθμό του, καθώς και τη 
σφραγίδα της Υπηρεσίας. 

η. Το δικαίωμα του εγκαλουμένου να λάβει γνώση 
των στοιχείων καθώς και αντίγραφα των εγγράφων 
του φακέλου. 

3. Η κλήση σε απολογία συντάσσεται σε δύο αντίτυ¬ 
πα, από τα οποία το πρώτο παραμένει στο αρχείο της 
Υπηρεσίας και το δεύτερο επιδίδεται στον εγκαλούμε- 
νο με αποδεικτικό επίδοσης, που συντάσσεται επί του 
σώματος του πρώτου αντιτύπου. 

4. Σε περίπτωση που ο εγκαλούμενος αρνείται να 
παραλάβει την κλήση ή να υπογράψει το αποδεικτικό, 
αυτός που ενεργεί την επίδοση κάνει σχετική μνεία σ' 
αυτό, παρουσία ενός μάρτυρα, ο οποίος προσυπογρά¬ 
φει στο αποδεικτικό. Αν ο εγκαλούμενος αρνείται να 
προσέλθει προς παραλαβή της κλήσης, αυτή επιδίδεται 
στην κατοικία του, σύμφωνα με τις σχετικές διατάξεις 
του Κώδικα Ποινικής Δικονομίας (Κ.Π.Δ.). 


5. Αν ο εγκαλούμενος δεν υποβάλει την απολογία του 
μέσα στην προθεσμία που του τάχθηκε, δεν κωλύεται 
η εκδίκαση της πειθαρχικής υπόθεσης. Η απολογία που 
υποβάλλεται εκπρόθεσμα, αλλά πριν από την εκδίκαση 
της υπόθεσης ή την επικύρωση της ποινής, λαμβάνεται 
υπόψη. 

6. Η απολογία υποβάλλεται πάντοτε εγγράφως και 
συντάσσεται στο προσήκον ύφος, ο δε απολογούμενος 
πρέπει να περιορίζεται στο ερώτημα που τίθεται σ' 
αυτόν και να μην εκτρέπεται σε κρίσεις και σχόλια σε 
βάρος των προϊσταμένων του ή άλλες αντιπειθαρχικές 
εκφράσεις ούτε να αναφέρεται σε άσχετα με το παρά¬ 
πτωμά του θέματα. 

7. Αν στην απολογία περιέχονται ανάρμοστες εκφρά¬ 
σεις, κρίσεις ή σχόλια σε βάρος προϊσταμένων, αυτά 
αποτελούν ξεχωριστό πειθαρχικό παράπτωμα. 

Άρθρο 25 

Προφορική Διοικητική Εξέταση (Π.Δ.Ε.) 

1. Η άσκηση της πειθαρχικής δίωξης με έκδοση δια¬ 
ταγής για διενέργεια Π.Δ.Ε. γίνεται: 

α. Για τη βεβαίωση πειθαρχικών παραπτωμάτων τα 
οποία επισύρουν κατώτερες πειθαρχικές ποινές, εφόσον 
τα στοιχεία που περιέρχονται στον ασκούντο την πει¬ 
θαρχική δίωξη δεν είναι επαρκή για τη στήριξη κατηγο¬ 
ρίας και η υπόθεση έχει ανάγκη περαιτέρω διοικητικής 
διερεύνησης για τη συλλογή σχετικών αποδεικτικών 
στοιχείων. 

β. Γ ια κλοπή, απώλεια ή φθορά του υπηρεσιακού δελ¬ 
τίου ταυτότητας. 

2. Η Π.Δ.Ε. ενεργείται από Αγρονομικό Διευθυντή ή 
Αγρονομικό Υποδιευθυντή ή Αγρονόμο της Ελληνικής 
Αγροφυλακής, ανώτερο ή αρχαιότερο του διωκομένου 
αγρονομικού υπαλλήλου. Σε περίπτωση που διατάσσε- 
ται συμπλήρωση της Π.Δ.Ε. αυτή ανατίθεται στον ίδιο 
υπάλληλο ή άλλον ανώτερο ή αρχαιότερο αυτού. 

3. Κατά τη διενέργεια της Π.Δ.Ε. δεν συντάσσονται 
ανακριτικές εκθέσεις για τη χρήση των αποδεικτικών 
μέσων. Η εξέταση του καταγγέλλοντος, των μαρτύρων, 
καθώς και αυτών που έχουν οποιαδήποτε ανάμιξη στην 
υπόθεση γίνεται προφορικά. Δύναται αυτός που ενεργεί 
την Π.Δ.Ε. να ζητά ή να δέχεται έγγραφα στοιχεία ή 
αναφορές των ανωτέρω προσώπων. 

4. Αν από την Π.Δ.Ε. προκύψουν ευθύνες σε βάρος 
αγρονομικού προσωπικού, εφαρμόζονται αναλόγως οι 
διατάξεις του άρθρου 24 παρ. 2 έως 7. Στην περίπτωση 
αυτή πρέπει να μνημονεύεται στο προοίμιο της κλήσης 
η διαταγή με βάση την οποία διενεργείται η Π.Δ.Ε. 

5. Οι διατάξεις του άρθρου 26 παρ. 2, 4, 5 και 9 έχουν 
και στην προκειμένη περίπτωση ανάλογη εφαρμογή. 

6. Η Προφορική Διοικητική Εξέταση ενεργείται και 
στις ακόλουθες περιπτώσεις, για τις οποίες η διαταγή 
προς διενέργειά της δεν συνιστά άσκηση πειθαρχικής 
δίωξης: 

α. Γ ια την εξακρίβωση των συνθηκών ελαφρών τραυ¬ 
ματισμών αγρονομικού προσωπικού και της σχέσης 
αυτών προς την Υπηρεσία. 

β. Για την εξακρίβωση περιστατικών ή συμβάντων που 
ενδιαφέρουν την Υπηρεσία. 

7. Σε περίπτωση κατά την οποία από την διενέργεια 
της Π.Δ.Ε. με βάση τις διατάξεις της προηγούμενης πα¬ 
ραγράφου βεβαιωθεί πειθαρχικό παράπτωμα εφαρμόζο¬ 
νται για τον υπαίτιο οι διατάξεις της παραγράφου 4. 

Άρθρο 26 

Ένορκες Διοικητικές Εξετάσεις (Ε.Δ.Ε.) 

1. Η άσκηση της πειθαρχικής δίωξης με έκδοση δια¬ 
ταγής για διενέργεια Ε.Δ.Ε. γίνεται: 

α. Για τη βεβαίωση πειθαρχικών παραπτωμάτων που 
προβλέπονται από τα άρθρα 9,10 και 11. 

β. Για τη διερεύνηση τυχόν πειθαρχικών ευθυνών σε 
περιπτώσεις απωλειών ή φθορών υλικού ή άλλων αξιών 
του δημοσίου και τον καταλογισμό της αξίας αυτών, 
όταν προβλέπεται από τις οικείες διατάξεις. 

γ. Για τη διερεύνηση τυχόν πειθαρχικών ευθυνών σε 
περίπτωση τροχαίου ατυχήματος στο οποίο εμπλέκεται 
υπηρεσιακό όχημα, την αποτίμηση των προκληθεισών 
ζημιών και τον καταλογισμό αυτών, σύμφωνα με τις 
οικείες διατάξεις. 

2. α. Με τη διαταγή διενέργειας της Ε.Δ.Ε. ορίζεται 
και ο Αγρονομικός Διευθυντής ή ο Αγρονομικός Υποδι¬ 
ευθυντής ή ο Αγρονόμος που θα τη διενεργήσει. Κατ' 
εξαίρεση, στις περιπτώσεις που η Ε.Δ.Ε. διατάσσεται 
από τον Υπουργό, το Γενικό Γραμματέα της Γενικής 
Γραμματείας Δημόσιας Τάξης του Υπουργείου Εσωτε¬ 
ρικών ή τον Αρχηγό μπορεί να ανατίθεται ο ορισμός 
εκείνου που θα διενεργήσει την Ε.Δ.Ε. στον προϊστάμε¬ 
νο της Υπηρεσίας στην οποία απευθύνεται η διαταγή. 
Αν όμως πρόκειται για την περίπτωση του δεύτερου 
εδαφίου της παρ. 1 του άρθρου 22, η Ε.Δ.Ε. ανατίθεται 
σε βαθμοφόρο ανώτερο ή αρχαιότερο διαφορετικής 
Υπηρεσίας από εκείνη στην οποία υπάγεται διοικητικά 
το διωκόμενο αγρονομικό προσωπικό. 

β. Ο Υπουργός μπορεί σε κάθε περίπτωση να αναθέ¬ 
τει τη διενέργεια Ε.Δ.Ε. στο Γ ενικό Γ ραμματέα ή στον 
Αρχηγό. 

3. Η Ε.Δ.Ε. ανατίθεται πάντοτε σε Αγρονομικό Διευθυ¬ 
ντή ή Αγρονομικό Υποδιευθυντή ή Αγρονόμο, ο οποίος 
είναι ανώτερος του διωκομένου κατά το χρόνο άσκησης 
της πειθαρχικής δίωξης. Προκειμένου για τους Αγρονο- 
μικούς Διευθυντές η Ε.Δ.Ε. διενεργείται από τον Αρχηγό, 
για δε τον Αρχηγό από το Γ ενικό Γ ραμματέα της Γ ενικής 
Γραμματείας Δημόσιας Τάξης του Υπουργείου Εσω¬ 
τερικών. Σε περίπτωση που διατάσσεται συμπλήρωση 
της Ε.Δ.Ε., αυτή ανατίθεται στον ίδιο υπάλληλο που την 
ενήργησε ή σε άλλο ανώτερο ή αρχαιότερο αυτού. 

Όταν κατά τη διάρκεια της Ε.Δ.Ε. ανακύψει λόγος 
που κωλύει ή καθιστά δυσχερή την περαίωσή της από 
τον ενεργούντα αυτήν, η συνέχισή της είναι δυνατό να 
ανατίθεται και σε νεότερο ή κατώτερο αυτού, όχι όμως 
και του εγκαλουμένου, εφόσον ο αρχικά ορισθείς δεν 
έχει εκδώσει την κλήση σε απολογία. 

4. Η ανάκριση είναι μυστική και ουδείς δύναται να 
λάβει γνώση των στοιχείων αυτής, εκτός του εγκαλου- 
μένου και του συνηγόρου του. Κατά τη διενέργεια των 
ανακριτικών πράξεων ο εγκαλούμενος έχει δικαίωμα να 
παρίσταται αυτοπροσώπως ή με το συνήγορό του. 

5. Η ανάκριση δύναται να επεκταθεί στην έρευνα και 
άλλων πειθαρχικών παραπτωμάτων του αυτού ή άλ¬ 
λου αγρονομικού προσωπικού για το οποίο προκύπτουν 
στοιχεία στην πορεία της ανάκρισης, μόνο με ειδική δι¬ 
αταγή αυτού που διέταξε την ενεργούμενη Ε.Δ.Ε., εκτός 
αν κατά την αρχική διαταγή για την ενέργεια της Ε.Δ.Ε. 
παρασχέθηκε τέτοια εξουσιοδότηση. 

6. Ο εγκαλούμενος, από τη στιγμή που θα κληθεί σε 
απολογία και πριν ακόμη απολογηθεί, δικαιούται: 


α. Να λαμβάνει γνώση των εγγράφων της δικογρα¬ 
φίας. Προς απόδειξη άσκησης του δικαιώματος αυτού, 
ο εγκαλούμενος μονογράφει κάθε έγγραφο, γίνεται δε 
σχετική μνεία στην έκθεση εξέτασης του εγκαλουμένου. 
Με γραπτή αίτηση του εγκαλουμένου και με δαπάνη του 
χορηγούνται σ’ αυτόν αντίγραφα των εγγράφων της δι¬ 
κογραφίας, πλην εκείνων τα οποία από ειδικές διατάξεις 
χαρακτηρίζονται ως απόρρητα εκτός αν αυτά αφορούν 
την προσωπική του κατάσταση και συνδέονται με τη 
συγκεκριμένη υπόθεση. Σε περίπτωση περισσότερων 
του ενός εγκαλουμένων στην ίδια υπόθεση, κανένας 
δεν δικαιούται να λαμβάνει γνώση της απολογίας των 
συνεγκαλουμένων του. 

β. Να εμφανίζει ενώπιον του ανακρίνοντος μάρτυρες 
υπεράσπισής του, με μέριμνα και δαπάνη του. Από τους 
εμφανιζόμενους μάρτυρες, ο ανακρίνων δεν υποχρεού- 
ται να εξετάζει περισσότερους από τρεις. 

γ. Να παρίσταται κατά την απολογία του με συνήγορο. 
Ο διορισμός του συνηγόρου γίνεται, είτε με προφορική 
δήλωσή του, που καταχωρίζεται στην έκθεση εξέτα¬ 
σης του εγκαλουμένου, είτε με απλή έγγραφη αναφορά 
που τίθεται στη δικογραφία. Το δικαίωμα αυτό έχει 
ο εγκαλούμενος και σε κάθε μεταγενέστερη εξέτασή 
του, για την οποία προσκαλείται εικοσιτέσσερις ώρες 
πριν από αυτή. 

7. Η κλήση σε απολογία είναι γραπτή και περιλαμβά¬ 
νει τα στοιχεία που αναφέρονται στο άρθρο 24 παρ. 2 
περιπτώσεις α', β', γ', δ', ε' και ζ' τη διαταγή δυνάμει 
της οποίας ενεργείται η Ε.Δ.Ε. και μνεία των προανα- 
φερόμενων δικαιωμάτων του εγκαλουμένου, επιδίδεται 
δε σ’ αυτόν πέντε (5) τουλάχιστον πλήρεις ημέρες πριν 
την απολογία του. 

8. Οι διατάξεις των παραγράφων 3, 4, 5 και 7 του άρ¬ 
θρου 24, έχουν ανάλογη εφαρμογή εν προκειμένω. 

9. Σε περίπτωση που διαταχθεί συμπλήρωση της ενερ- 
γηθείσης Ε.Δ.Ε. και προκύψουν νέα στοιχεία, αν μεν 
αυτά επιβαρύνουν το κατηγορητήριο, ο εγκαλούμενος 
καλείται εκ νέου σε απολογία για όλα τα διαπραχθέντα 
παραπτώματα, δυνάμενος ν’ ασκήσει εκ νέου όλα τα 
προαναφερόμενα δικαιώματά του, διαφορετικά καλείται 
να λάβει γνώση, καθώς και αντίγραφα, αν επιθυμεί, όλων 
των μεταγενέστερων της απολογίας του εγγράφων, 
συμπεριλαμβανομένου και του αρχικώς συνταχθέντος 
Πορίσματος, χωρίς να καλείται στην περίπτωση αυτή εκ 
νέου σε απολογία, εκτός και αν ο ίδιος υποβάλλει ρητά 
τέτοιο αίτημα, οπότε εφαρμόζονται οι διατάξεις της 
παραγράφου 6 του παρόντος άρθρου. Σε περίπτωση 
περισσοτέρων του ενός εγκαλουμένων από τη γνώση 
και τη χορήγηση αντιγράφων εξαιρούνται οι απολογίες 
των συνεγκαλουμένων. 

10. Αυτός που διενεργεί την Ε.Δ.Ε. δύναται, αν το κρίνει 
αναγκαίο, να καλεί κάθε ανώτερο ή κατώτερό του, που 
έχει οποιαδήποτε ανάμιξη στην υπόθεση που ερευνά, 
να υποβάλει σ’ αυτόν εφόσον επιθυμεί σχετική έγγραφη 
αναφορά. 

11. Ένορκη Διοικητική Εξέταση ενεργείται και στις ακό¬ 
λουθες περιπτώσεις για τις οποίες η διαταγή προς ενέρ- 
γειά της δεν συνιστά άσκηση πειθαρχικής δίωξης: 

α. Γ ια την εξακρίβωση των συνθηκών σοβαρών τραυ¬ 
ματισμών ή αιτίων πάθησης του αγρονομικού προσωπι¬ 
κού και της σχέσης αυτού προς την υπηρεσία. 

β. Σε περίπτωση θανάτου του αγρονομικού προσωπι¬ 
κού κατά τη διάρκεια διατεταγμένης υπηρεσίας ή εκτός 

υπηρεσίας, εφόσον στην τελευταία περίπτωση ο θάνα¬ 
τος δεν οφείλεται σε παθολογικά αίτια. 

γ. Σε κάθε άλλη περίπτωση που προβλέπουν ειδικές 
διατάξεις. 

12. Σε περίπτωση κατά την οποία, από την διενέργεια 
της Ε.Δ.Ε, με βάση τις διατάξεις της προηγούμενης πα¬ 
ραγράφου, βεβαιωθεί πειθαρχικό παράπτωμα εφαρμό¬ 
ζονται για τον υπαίτιο οι διατάξεις της παραγράφου 

6 . 


Άρθρο 27 

Κωλύματα προς ενέργεια διοικητικών εξετάσεων 

1. Δε δύναται να ενεργήσει Προκαταρκτική Έρευνα, 
Π.Δ.Ε. ή Ε.Δ.Ε.: 

α. Όποιος είναι συγγενής εξ αίματος του εγκαλουμέ- 
νου ή του εγκαλούντος κατ’ ευθεία μεν γραμμή απερι¬ 
όριστα, εκ πλαγίου δε μέχρι τετάρτου βαθμού και εξ 
αγχιστείας μέχρι δευτέρου ή σύζυγος αυτών. Τα κωλύ¬ 
ματα της εξ αγχιστείας συγγένειας και της συζυγικής 
σχέσεως υφίστανται και μετά τη λύση του γάμου. 

β. Όποιος κατά το χρόνο έναρξης της διοικητικής εξέ¬ 
τασης, έχει ιδιαίτερη φιλία ή έχθρα με τον εγκαλούμενο 
ή τον εγκαλούντα ή γενικά συντρέχουν στο πρόσωπό 
του γεγονότα ικανά να δικαιολογήσουν εύλογη δυσπι¬ 
στία για την αμερόληπτη κρίση του. 

γ. Όποιος κατήγγειλε την πράξη, για την οποία δια- 
τάσσεται η ενέργεια της διοικητικής εξέτασης, εφόσον 
ο καταγγέλλων είχε αυτοπρόσωπη αντίληψη της κα¬ 
ταγγελλόμενης πράξης. 

δ. Εκείνος κατά του οποίου υπάρχουν ενδείξεις ότι 
φέρει ευθύνη για την πράξη που αποτελεί αντικείμενο 
της διοικητικής ερεύνης. 

ε. Όποιος έχει συμφέρον από την έκβαση της υπό¬ 
θεσης. 

στ. Όποιος έχει εξετασθεί ως μάρτυρας ή έχει γνωμο- 
δοτήσει ως πραγματογνώμων στην ίδια υπόθεση. 

2. Εκείνος στον οποίο ανατίθεται η ενέργεια της δι¬ 
οικητικής εξέτασης, σε περίπτωση συνδρομής κωλύ¬ 
ματος της προηγούμενης παραγράφου, υποχρεούται 
να αναφέρει αμέσως μετά τη λήψη της διαταγής την 
ύπαρξη του κωλύματος αυτού σ' αυτόν που τον όρισε 
με αναφορά του, στην οποία εκθέτει λεπτομερώς τους 
λόγους εξαιρέσεως από την ενέργεια της εξέτασης 
επισυνάπτοντας και τα απαραίτητα στοιχεία για την 
απόδειξη των λόγων αυτών. Την ίδια υποχρέωση έχει ο 
ενεργών τη διοικητική εξέταση και όταν ο λόγος εξαί¬ 
ρεσης ανακύψει κατά την πορεία αυτής. 

3. Η από πρόθεση αποσιώπηση κωλύματος και η 
αναληθής επίκληση αυτού με σκοπό την αποφυγή της 
διενέργειας της εξέτασης, συνιστούν πειθαρχικά πα¬ 
ραπτώματα, χωρίς να αποκλείεται και εφαρμογή του 
άρθρου 254 του Π.Κ. 

4. Αν η πειθαρχική δίωξη με ενέργεια Ε.Δ.Ε. ή Π.Δ.Ε. 
έχει ασκηθεί ρητά σε βάρος συγκεκριμένου προσώπου 
από το αγρονομικό προσωπικό, η σχετική διαταγή για τη 
διενέργειά της επιδίδεται στον εγκαλούμενο, ο οποίος, 
μέσα σε τρεις μέρες από την επίδοση, δικαιούται να 
ζητήσει εφάπαξ, με έγγραφη αναφορά του, την εξαίρε¬ 
ση του ενεργούντα την Ε.Δ.Ε., στον οποίο ανατέθηκε η 
ανάκριση, για κάποιον από τους αναφερομένους στην 
παρ. 1 του παρόντος άρθρου λόγους, επισυνάπτοντας 
και τα απαραίτητα στοιχεία για την απόδειξη των προ¬ 
βαλλόμενων ισχυρισμών του. Αν ο λόγος εξαίρεσης 


ανακύψει κατά την πορεία της εξέτασης, το δικαίωμα 
αυτό μπορεί να ασκηθεί μέχρι και την προσέλευσή του 
προς απολογία. Η από πρόθεση επίκληση αναληθών 
λόγων εξαίρεσης συνιστά πειθαρχικό παράπτωμα που 
τιμωρείται κατά τις διατάξεις του παρόντος. 

5. Αν κατά την πορεία της διοικητικής εξέτασης προ¬ 
κόψουν ευθύνες σε βάρος προσώπου από το αγρονομικό 
προσωπικό, κατά του οποίου δεν είχε ασκηθεί αρχικά η 
πειθαρχική δίωξη, επιδίδεται σ' αυτό, κατά περίπτωση, 
η διαταγή διενέργειας της Ε.Δ.Ε. ή της Π.Δ.Ε., με την 
οποία είχε παρασχεθεί στον ενεργούντα την εξέταση 
η εξουσιοδότηση για επέκταση της ανάκρισης και στην 
έρευνα παραπτωμάτων άλλου αγρονομικού υπαλλήλου, 
ή η ειδική διαταγή επέκτασης αυτής, που εκδόθηκε από 
το αρμόδιο πειθαρχικό όργανο κατά τους ορισμούς των 
άρθρων 26 παρ. 5 και 25 παρ. 5. Κατά τα λοιπά εφαρμό¬ 
ζονται οι διατάξεις της προηγούμενης παραγράφου. 

6. Οι διατάξεις των παραγράφων 4 και 5 του παρόντος 
άρθρου εφαρμόζονται ανάλογα και στις περιπτώσεις 
διενέργειας Προκαταρκτικής Έρευνας, Π.Δ.Ε. ή Ε.Δ.Ε. 
κατά τα άρθρα 21 παρ. 3, 25 παρ. 6 και 26 παρ. 11. Ο 
αρμόδιος προς άσκηση πειθαρχικής δίωξης που ενεργεί 
αυτεπαγγέλτως Προκαταρκτική Έρευνα κατ’ εφαρμογή 
των διατάξεων του άρθρου 21 παρ. 3 υποχρεούται να 
γνωστοποιήσει στον εγκαλούμενο την έναρξη ή την 
επέκταση αυτής καθώς και το αντικείμενό της. 

7. Αν η Ε.Δ.Ε., η Π.Δ.Ε. ή η Προκαταρκτική Έρευνα 
στρέφεται σε βάρος δύο ή περισσότερων προσώπων 
από το αγρονομικό προσωπικό, το τυχόν κώλυμα, που 
συντρέχει στο πρόσωπο του ενεργούντος τη διοικητική 
εξέταση σε σχέση με τον ένα εγκαλούμενο, λογίζεται ως 
κώλυμα και ως προς τους λοιπούς εγκαλουμένους. 

8. Επί των κωλυμάτων και των λόγων εξαίρεσης απο- 
φαίνονται οριστικά και τελεσίδικα: 

α. Προκειμένου περί Προκαταρκτικών Ερευνών, ο Δι¬ 
ευθυντής της οικείας Διεύθυνσης στην οποία υπάγεται 
διοικητικά ο ενεργών τη διοικητική εξέταση. 

β. Προκειμένου περί Π.Δ.Ε. και Ε.Δ.Ε. που ενεργούνται 
κατ’ εφαρμογή του άρθρου 26 παρ. 1 εδαφ. β' και γ' και 
11, εκείνοι που διέταξαν τη διενέργειά τους. 

γ. Προκειμένου περί Ε.Δ.Ε. που ενεργούνται κατ’ εφαρ¬ 
μογή του άρθρου 26 παρ. 1 εδαφ. α': 

(1) Ο Αρχηγός της Ελληνικής Αγροφυλακής αν ο διω¬ 
κόμενος είναι Αγρονομικός Διευθυντής. 

(2) Ο Βοηθός Αρχηγού για το λοιπό αγρονομικό προ¬ 
σωπικό. 

9. Η δήλωση κωλύματος και η αίτηση εξαίρεσης ανα¬ 
στέλλουν τη διενέργεια της διοικητικής εξέτασης μέχρι 
να εκδοθεί σχετική απόφαση. Σε περίπτωση που αυτές 
απορριφθούν, συνεχίζεται η εξέταση από το ίδιο πρό¬ 
σωπο, διαφορετικά ορίζεται άλλος για τη διενέργειά 
της, οι ανακριτικές όμως πράξεις που διενεργήθηκαν 
παραμένουν έγκυρες. 

Άρθρο 28 

Πόρισμα διοικητικών εξετάσεων 

1. Οι ενεργούντες τις διοικητικές εξετάσεις συντάσ¬ 
σουν, μετά το πέρας αυτών, πόρισμα, το οποίο περι¬ 
λαμβάνει τα εξής μέρη: 

α. Το προοίμιο, στο οποίο αναγράφεται ο τύπος του 
εγγράφου (Εκθεση πορίσματος Ε.Δ.Ε. ή Π.Δ.Ε.), ο τόπος 
και ο χρόνος σύνταξης αυτών, ο βαθμός, το ονοματεπώ¬ 
νυμο και η ιδιότητα αυτού που το συντάσσει, η διαταγή 

με την οποία διατάχθηκε η εξέταση και οι διατάξεις με 
βάση τις οποίες αυτή ενεργείται. 

β. Το ιστορικό, το οποίο περιλαμβάνει την αιτία που 
έδωσε την αφορμή προς ενέργεια της εξέτασης και την 
περιληπτική περιγραφή της υπόθεσης. 

γ. Το αιτιολογικό, το οποίο περιλαμβάνει σαφή και 
ακριβή περιγραφή των ενεργειών του ενεργήσαντα την 
εξέταση, το αποδεικτικό υλικό που συγκεντρώθηκε από 
την εξέταση, αξιολόγηση όλων των αποδεικτικών στοι¬ 
χείων και αιτιολογημένες διαπιστώσεις και κρίσεις, σχε¬ 
τικά με το αντικείμενο της εξέτασης. Κατά τη σύνταξη 
του μέρους αυτού δεν είναι αναγκαία η απαρίθμηση των 
εγγράφων της δικογραφίας που λαμβάνονται υπόψη και 
αξιολογούνται από τον ενεργούντα την Ε.Δ.Ε. 

δ. Το συμπέρασμα, το οποίο περιλαμβάνει τις τελικές 
σκέψεις και εκτιμήσεις, στις οποίες καταλήγει ο ενεργή- 
σας την εξέταση, με βάση τις αναλυτικές διαπιστώσεις 
και την αιτιολογημένη κρίση, που παρέθεσε στο αιτιο- 
λογικό μέρος. Σε περίπτωση που προκύψει πειθαρχική 
ευθύνη, το πόρισμα περιλαμβάνει με σαφήνεια και ακρί¬ 
βεια τα στοιχεία του πειθαρχικού παραπτώματος, τις 
διατάξεις που το προβλέπουν καθώς και τα στοιχεία 
του υπαιτίου. 

ε. Τις προτάσεις. Στο μέρος αυτό διατυπώνεται η τε¬ 
λική πρόταση του ενεργήσαντος την εξέταση, σχετικά 
με το αντικείμενο για το οποίο ενεργήθηκε αυτή με 
βάση τη σχετική διαταγή. Σε περίπτωση καταλογισμού 
ευθυνών σε βάρος αγρονομικού προσωπικού, παρα¬ 
τίθενται με σαφήνεια και ακριβή τοπικό και χρονικό 
προσδιορισμό τα πραγματικά περιστατικά που θεμελι¬ 
ώνουν το πειθαρχικό παράπτωμα, καθώς και ο νομικός 
χαρακτηρισμός αυτών. 

2. Η παράλειψη αναφοράς ενός ή περισσοτέρων εκ 
των ανωτέρω στοιχείων στο πόρισμα δεν επιφέρει ακυ¬ 
ρότητα, εκτός αν από την παράλειψη προκλήθηκε βλάβη 
στον εγκαλούμενο. 

3. Στο τέλος του πορίσματος τίθεται η υπογραφή του 
συντάκτη και σε κάθε φύλλο του τίθεται η μονογραφή 
αυτού. 

Άρθρο 29 

Ταξινόμηση και αρίθμηση των εγγράφων 
της διοικητικής εξέτασης 

1. Η δικογραφία της διοικητικής εξέτασης αποτελείται 
από τα έγγραφα, τα λοιπά στοιχεία του αποδεικτικού 
υλικού και από το πόρισμα, προκειμένου δε περί Ε.Δ.Ε., η 
δικογραφία περιλαμβάνει και πίνακα περιεχομένων εγ¬ 
γράφων, ο οποίος συντάσσεται σε τετρασέλιδο φύλλο 
χάρτου και περιέχει τις εξής στήλες: αύξοντα αριθμό 
(α/α) εγγράφων, αριθμό και ημερομηνία εγγράφου, είδος 
εγγράφου και σελίδα της δικογραφίας. 

2. Όλα τα έγγραφα της Ε.Δ.Ε. ταξινομούνται και αριθ- 
μούνται κατ' αύξοντα αριθμό εγγράφων και κατ' αύξο¬ 
ντα αριθμό σελίδων. Η ταξινόμηση και η αρίθμηση των 
εγγράφων γίνεται με την εξής σειρά. Πρώτη τίθεται 
η διαταγή με την οποία διατάχθηκε η διενέργεια της 
Ε.Δ.Ε., η οποία παίρνει τον αριθμό (1). 

Τα επισυναπτόμενα στη διαταγή υπηρεσιακά και μη 
έγγραφα παίρνουν τους αριθμούς Ια, 1β, 1γ κ.ο.κ. 

Το πόρισμα παίρνει τον αριθμό 2 και όλα τα λοιπά 
έγγραφα τους αριθμούς 3 και επόμενους μέχρι την 
εξάντλησή τους. Ο αριθμός αυτός τίθεται με γραφίδα, 
ερυθρού χρώματος, στην άνω δεξιά γωνία των εγγρά¬ 
φων. 


Επίσης όλες οι σελίδες των εγγράφων, ακόμη και 
αυτών που επισυνάπτονται στη διαταγή διενέργειας της 
εξέτασης, αριθμούνται σε συνεχή αρίθμηση, με γραφίδα 
χρώματος μπλε ή μαύρου, που τίθεται στο μέσον του 
επάνω μέρους της σελίδας. Οι λευκές σελίδες διαγρά¬ 
φονται και δεν αριθμούνται. 

3. Όλα τα έγγραφα της Ε.Δ.Ε. καταχωρούνται στον 
πίνακα περιεχομένων εγγράφων, με τη σειρά που αριθ- 
μήθηκαν, σύμφωνα με τα οριζόμενα στην προηγούμενη 
παράγραφο. 

4. Σε περίπτωση συμπλήρωσης της Ε.Δ.Ε. και σύντα¬ 
ξης νέου πορίσματος, η ταξινόμηση και αρίθμηση των 
εγγράφων γίνεται ως ακολούθως: Η διαταγή επιστρο¬ 
φής της Ε.Δ.Ε. για συμπλήρωση με όλο το συνημμένο 
σ' αυτή φάκελο της Ε.Δ.Ε. αριθμείται με τον αριθμό 1, 
χωρίς όμως να σελιδομετρείται. Το νέο πόρισμα αριθ- 
μείται με τον αριθμό 2 και όλα τα υπόλοιπα έγγραφα 
που προστίθενται στη δικογραφία κατά τη συμπλήρωσή 
της αριθμούνται με τους αριθμούς 3 και επομένους 
μέχρι την εξάντλησή τους. Η σελιδομέτρηση των νέων 
εγγράφων στην προκειμένη περίπτωση συνεχίζεται από 
τον αριθμό που είχε καταλήξει η αρχική αρίθμηση. Μετά 
τη συμπλήρωση της Ε.Δ.Ε. συντάσσεται συμπληρωμα¬ 
τικός πίνακας περιεχομένων εγγράφων, στον οποίο με 
αύξοντα αριθμό 1 καταχωρείται η διαταγή συμπλήρωσης 
της Ε.Δ.Ε. με όλο το συνημμένο σ' αυτή φάκελο της 
επιστραφείσης δικογραφίας και στη συνέχεια με αύξο¬ 
ντα αριθμό 2 και επομένους όλα τα νεώτερα έγγραφα 
με τη σειρά που αναφέρονται στο πρώτο εδάφιο της 
παρούσας παραγράφου. 

Άρθρο 30 

Αρμόδιοι να αποφασίσουν 
επί των διοικητικών εξετάσεων 

1. Αρμόδιοι να αποφασίσουν, σύμφωνα με τα οριζόμενα 
στις διατάξεις των άρθρων 36 και 37, επί των διοικητι¬ 
κών εξετάσεων, είναι: 

α. Προκειμένου περί Π.Δ.Ε. αυτοί που διέταξαν τη δι¬ 
ενέργειά τους. 

β. Προκειμένου περί Ε.Δ.Ε., που διενεργούνται κατ’ 
εφαρμογή των διατάξεων του άρθρου 26 παρ. 1 εδάφ. 
α' του παρόντος: 

(1) Ο Υπουργός Εσωτερικών, αν αφορά τον Αρχηγό 
ή διενεργήθηκε από το Γ ενικό Γ ραμματέα της Γ ενικής 
Γραμματείας Δημόσιας Τάξης του Υπουργείου Εσωτε¬ 
ρικών και τον Αρχηγό της Ελληνικής Αγροφυλακής. 

(2) Ο Γ ενικός Γ ραμματέας της Γ ενικής Γ ραμματείας 
Δημόσιας Τάξης του Υπουργείου Εσωτερικών, αν αφο¬ 
ρούν το Βοηθό Αρχηγού και τους Αγρονομικούς Διευ¬ 
θυντές ή διενεργήθηκαν από τον Αρχηγό. 

(3) Ο Βοηθός Αρχηγού: 

(α) Αν αφορούν αγρονομικό προσωπικό μέχρι και το 
βαθμό του Αγρονομικού Υποδιευθυντή και ενεργήθηκαν 
από βαθμοφόρους του Αρχηγείου, ή της Αγρονομικής 
Ακαδημίας. 

(β) Αν διενεργήθηκαν από τους Διευθυντές Αγροφυ¬ 
λακής Περιφερειών ή το Διευθυντή της Αγρονομικής 
Ακαδημίας. 

(4) Οι Διευθυντές Αγροφυλακής Περιφερειών και ο Δι¬ 
ευθυντής της Αγρονομικής Ακαδημίας, αν αφορά αγρο- 
νομικό προσωπικό μέχρι και το βαθμό του Αγρονομικού 
Υποδιευθυντή και διενεργήθηκαν από βαθμοφόρους της 
δικαιοδοσίας τους. 

γ. Προκειμένου περί Ε.Δ.Ε., που ενεργούνται κατ’ εφαρ¬ 
μογή των διατάξεων των παρ. 1 εδάφ. β' και γ' και 11 του 
άρθρου 26, τα ακόλουθα κατά περίπτωση όργανα: 

(1) Ο Υπουργός Εσωτερικών και ο Γ ενικός Γ ραμματέας 
της Γενικής Γραμματείας Δημόσιας Τάξης του Υπουρ¬ 
γείου Εσωτερικών, ο Αρχηγός και ο Βοηθός Αρχηγού 
για τις Ε.Δ.Ε. που διέταξαν οι ίδιοι. 

(2) Οι Διευθυντές Αγροφυλακής Περιφερειών και ο 
Διευθυντής της Αγρονομικής Ακαδημίας, αν η Ε.Δ.Ε. 
διατάχθηκε από τους ίδιους. 

(3) Οι Διευθυντές των Υπηρεσιών επιπέδου Διεύθυν¬ 
σης, για τις Ε.Δ.Ε. που διέταξαν οι ίδιοι. 

2. Σε περίπτωση εμπλοκής Αγρονομικού Διευθυντή 
ή Αγρονομικού Υποδιευθυντή ή Αγρονόμου και λοιπού 
Αγρονομικού προσωπικού στην ίδια υπόθεση που έχει 
διερευνηθεί με Ε.Δ.Ε., η αποφασιστική αρμοδιότητα επί 
της Ε.Δ.Ε. ασκείται από το όργανο που είναι αρμόδιο να 
αποφασίσει για τον φέροντα τον υψηλότερο βαθμό 

3. Ο Αρχηγός της Ελληνικής Αγροφυλακής δύναται σε 
κάθε περίπτωση που έχει διενεργηθεί Ε.Δ.Ε., κατ’ εφαρ¬ 
μογή των διατάξεων του άρθρου 26 παρ. 1 εδάφ. α' του 
παρόντος, να διατάσσει την υποβολή της δικογραφίας 
της Ε.Δ.Ε. στον ίδιο, για την άσκηση αποφασιστικής 
αρμοδιότητας, εφόσον η υπόθεση δεν παραπέμφθηκε 
στο πειθαρχικό συμβούλιο και δεν έχει παρέλθει τρίμη¬ 
νο από την τελική κρίση της υπόθεσης από τα αρμόδια 
κατά περίπτωση όργανα που αναφέρονται στην παρ. 1 
εδάφ. β' περίπτωση (4). 

4. Οι κατά τα ανωτέρω αρμόδιοι να αποφασίσουν 
επί των Ε.Δ.Ε. και των Π.Δ.Ε. καθώς και οι ενδιάμεσα 
γνωματεύοντες επί των πορισμάτων αυτών, δύνανται να 
επιστρέφουν τη σχετική δικογραφία για συμπλήρωση, 
αν από τη μελέτη αυτής κρίνουν ότι υπάρχουν τυπικές 
ή ουσιαστικές ελλείψεις που έχουν ανάγκη συμπλή¬ 
ρωσης. 

Άρθρο 31 

Γνωματεύσεις επί των πορισμάτων 
των διοικητικών εξετάσεων 

1. Τα πορίσματα των διοικητικών εξετάσεων υπόκει- 
νται σε κάθε περίπτωση σε γνωμάτευση από τα προ¬ 
ϊστάμενα του ενεργήσαντος την εξέταση ιεραρχικά 
όργανα πριν το αρμόδιο όργανο αποφασίσει επί των 
διοικητικών εξετάσεων, σύμφωνα με τα οριζόμενα στα 
άρθρα 36 και 37. 

2. Κατ' εξαίρεση, δεν υπόκεινται σε γνωμάτευση τα 
πορίσματα των διοικητικών εξετάσεων που ενεργούνται 
από τον Βοηθό Αρχηγού, τον Αρχηγό, το Γ ενικό Γ ραμ- 
ματέα και τον Υπουργό Εσωτερικών. 

Άρθρο 32 

Αποδεικτικά μέσα - επιδόσεις εγγράφων 

1. Για τα επιτρεπόμενα στο στάδιο της προδικασίας 
αποδεικτικά μέσα, την κλήτευση, τον όρκο, την εξέτα¬ 
ση και τις συνέπειες της μη εμφάνισης των μαρτύρων, 
τον τρόπο εξέτασης του εγκαλουμένου, καθώς και τον 
τύπο των εκθέσεων εφαρμόζονται ανάλογα οι διατά¬ 
ξεις του Κ.Π.Δ. Κατά τη σύνταξη όμως των εκθέσεων 
αντί δευτέρου ανακριτικού υπαλλήλου προσλαμβάνε¬ 
ται για σύμπραξη ως γραμματέας άλλος βαθμοφόρος. 
Σε περίπτωση που ο διωκόμενος είναι αγροφύλακας, 
δύναται να προσλαμβάνεται ως γραμματέας και αγρο¬ 
φύλακας. 


2. Η κατά παραγγελία λήψη κατάθεσης ή ενέργεια 
άλλης ανακριτικής πράξης, όταν παρίσταται ανάγκη, 
γίνεται από άλλο βαθμοφόρο ανώτερο ή αρχαιότερο 
του εγκαλουμένου. 

3. Οι επιδόσεις εγγράφων της προδικασίας στον 
εγκαλούμενο γίνονται στον ίδιο, μέσω του προϊστα¬ 
μένου της υπηρεσίας του. Αν ο εγκαλούμενος βρί¬ 
σκεται σε παράνομη απουσία, η επίδοση γίνεται στον 
προϊστάμενο της υπηρεσίας, στην οποία υπηρετούσε 
τελευταία. Αν τελεί σε κατάσταση διαθεσιμότητας 
ή ετήσιας άδειας λόγω νοσήματος ή αργίας ή έχει 
απομακρυνθεί από την υπηρεσία και είναι ιδιώτης, η 
επίδοση γίνεται στην κατοικία του, σύμφωνα με τα 
οριζόμενα στο άρθρο 155 του Κ.Π.Δ. Αν ο εγκαλούμενος 
είναι αγνώστου διαμονής, η επίδοση γίνεται στο σύζυ¬ 
γο ή τους συγγενείς αυτού που προβλέπονται από το 
άρθρο 156 του Κ.Π.Δ. και σε περίπτωση μη ανεύρεσης 
αυτών, στην αστυνομική αρχή της τελευταίας γνωστής 
διαμονής του. 

4. Σε περίπτωση που ο εγκαλούμενος διαμένει στο 
εξωτερικό, η επίδοση γίνεται στον τυχόν διορισθέντα 
αντίκλητο και αν αυτός δεν υπάρχει στον προϊστάμενο 
της υπηρεσίας στην οποία ανήκει οργανικά, εφόσον ο 
εγκαλούμενος είναι στην ενέργεια. Σε κάθε άλλη περί¬ 
πτωση ο εγκαλούμενος θεωρείται ότι είναι άγνωστης 
διαμονής και εφαρμόζεται το τελευταίο εδάφιο της 
προηγούμενης παραγράφου. 

5. Σε όλα τα στάδια της πειθαρχικής διαδικασίας 
επιτρέπεται στον εγκαλούμενο να παρίσταται με συ¬ 
νήγορο. 

ΚΕΦΑΛΑΙΟ Γ' 

ΠΕΙΘΑΡΧΙΚΗ ΔΙΚΑΙΟΔΟΣΙΑ 
Άρθρο 33 

Πειθαρχικά όργανα 

1. Την πειθαρχική εξουσία στο αγρονομικό προσωπικό 
ασκούν: 

α. Τα αρμόδια πειθαρχικά συμβούλια. 

β. Οι αρμόδιοι για την άσκηση της πειθαρχικής δίω¬ 
ξης, που προβλέπονται από το άρθρο 22 παράγραφοι 
1 έως 3. 

2. Τα πειθαρχικά συμβούλια είναι: 

α. Το Πρωτοβάθμιο και Δευτεροβάθμιο Πειθαρχικό 
Συμβούλιο που είναι αρμόδια για την εκδίκαση σε πρώ¬ 
το και δεύτερο βαθμό, αντιστοίχως, των πειθαρχικών 
υποθέσεων, που παραπέμπονται σε αυτά και αφορούν 
αγρονομικό προσωπικό. 

β. Το Πρωτοβάθμιο και Δευτεροβάθμιο Πειθαρχικό 
Συμβούλιο, λειτουργούν στην Αθήνα, έχουν ετήσια θη¬ 
τεία και συγκροτούνται το μήνα Απρίλιο κάθε έτους, 
με απόφαση του Αρχηγού της Ελληνικής Αγροφυλακής. 
Με την απόφαση συγκρότησης ορίζονται ονομαστικώς 
οι πρόεδροι και οι αναπληρωτές τους, τα τακτικά και 
ισάριθμα αναπληρωματικά μέλη και οι γραμματείς. 

3. Τα πειθαρχικά συμβούλια απαρτίζονται από βαθμο¬ 
φόρους γενικών καθηκόντων, ως ακολούθως: 

α. Το Πρωτοβάθμιο Πειθαρχικό Συμβούλιο από τρεις 
Αγρονομικούς Διευθυντές, ο αρχαιότερος των οποίων 
ορίζεται ως Πρόεδρος. 

β. Το Δευτεροβάθμιο Πειθαρχικό Συμβούλιο από τον 
Βοηθό Αρχηγού και από δύο Αγρονομικούς Διευθυ¬ 
ντές. 

4. Δεν μπορεί να συμμετέχει στις εργασίες του Συμ¬ 
βουλίου όποιος: 

α. Διενήργησε την Ε.Δ.Ε. για την υπόθεση που πρό¬ 
κειται να εκδικασθεί. 

β. Γνωμάτευσε για την παραπομπή του εγκαλουμένου 
στο Συμβούλιο. 

γ. Εμπίπτει στα κωλύματα που αναφέρονται στο άρ¬ 
θρο 27 παρ. 1. 

δ. Έχει τιμωρηθεί έστω και σε πρώτο βαθμό με ανώ¬ 
τερη πειθαρχική ποινή. 

ε. Προκειμένου περί Δευτεροβαθμίου Συμβουλίου, 
όποιος συμμετείχε στη σύνθεση του Πρωτοβαθμίου 
Συμβουλίου. 

Άρθρο 34 

Δικαιοδοσία πειθαρχικών οργάνων 

1. Τα πειθαρχικά συμβούλια δύνανται να επιβάλλουν 
οποιαδήποτε πειθαρχική ποινή, για τις πειθαρχικές 
υποθέσεις που παραπέμπονται σ' αυτά. Οι ποινές της 
απόταξης, της αργίας με απόλυση και της αργίας με 
πρόσκαιρη παύση επιβάλλονται μόνο από τα πειθαρχικά 
συμβούλια. 

2. Οι ποινές που επιβάλλονται από τα πειθαρχικά συμ¬ 
βούλια εκτελούνταί: 

α. Με απόφαση του Υπουργού Εσωτερικών, αν αφο¬ 
ρούν απόταξη. 

β. Με απόφαση του Αρχηγού της Ελληνικής Αγροφυ¬ 
λακής, αν αφορούν οποιαδήποτε άλλη ποινή. 

3. Οι ποινές του προστίμου και της επίπληξης για τις 
πειθαρχικές υποθέσεις που δεν έχουν παραπεμφθεί στα 
πειθαρχικά συμβούλια, επιβάλλονται από τα ακόλουθα 
όργανα: 

α. Το πρόστιμο επιβάλλεται από τον Υπουργό Εσωτε¬ 
ρικών, το Γενικό Γραμματέα Δημόσιας Τάξης και τους 
αρμόδιους για την άσκηση της πειθαρχικής δίωξης Βαθ¬ 
μοφόρους, με τις εξής διακρίσεις: 

(1) Ο Υπουργός Εσωτερικών, ο Γενικός Γραμματέας 
και ο Αρχηγός της Ελληνικής Αγροφυλακής, μέχρι τρεις 
(3) μηνιαίους βασικούς μισθούς (Μ.Β.Μ.). 

(2) Ο Βοηθός Αρχηγού, μέχρι 2 Μ.Β.Μ. 

(3) Οι Αγρονομικοί Διευθυντές μέχρι 1 Μ.Β.Μ. 

(4) Οι Αγρονομικοί Υποδιευθυντές μέχρι 5/6 ενός 
Μ.Β.Μ. 

(5) Οι Αγρονόμοι που ασκούν διοίκηση μέχρι 3/6 ενός 
Μ.Β.Μ. 

(6) Οι Αγρονόμοι που δεν ασκούν διοίκηση μέχρι 2/6 
ενός Μ.Β.Μ. 

β. Η ποινή της επίπληξης επιβάλλεται από τα αναφε- 
ρόμενα στο προηγούμενο εδάφιο πρόσωπα, καθώς και 
από τους Αρχιφύλακες, που ασκούν έστω και προσωρινή 
διοίκηση. 

4. Οι Αγρονόμοι δεν μπορούν να επιβάλλουν σε νεω- 
τέρους τους Αγρονόμους τις αναφερόμενες στην προ- 
ηγουμένη παράγραφο ποινές της δικαιοδοσίας τους, 
εφόσον δεν ασκούν διοίκηση. 

ΚΕΦΑΛΑΙΟ Δ' 

ΕΚΔΙΚΑΣΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 
ΑΠΟ ΜΟΝΟΜΕΛΗ ΟΡΓΑΝΑ 

Αρθρο 35 

Εκδίκαση παραπτωμάτων μετά από 
απ' ευθείας κλήση σε απολογία 

Σε περίπτωση που η πειθαρχική δίωξη έχει ασκηθεί με 
απ' ευθείας κλήση σε απολογία, αυτός που άσκησε τη 


δίωξη συνεκτιμά το περιεχόμενο της απολογίας και τα 
λοιπά στοιχεία που σχετίζονται με τη βεβαίωση του πα¬ 
ραπτώματος και προβαίνει στις ακόλουθες ενέργειες: 

α. Αν κρίνει ότι τα πραγματικά περιστατικά που απο¬ 
δόθηκαν στον εγκαλούμενο δεν συνιστούν πειθαρχικό 
παράπτωμα ή δεν αποδείχθηκαν ή ότι γι' αυτά δεν μπο¬ 
ρεί να επιβληθεί πειθαρχική ποινή, λόγω παραγραφής 
ή λήξης της πειθαρχικής ευθύνης, θέτει την υπόθεση 
στο αρχείο με αιτιολογημένη πράξη του, η οποία μπορεί 
να συντάσσεται και επί του σώματος της απολογίας. 
Στην περίπτωση αυτή, η πράξη της αρχειοθέτησης με 
όλη τη σχετική αλληλογραφία υποβάλλεται ιεραρχικά 
στον αρμόδιο για την επικύρωση της ποινής, ο οποίος 
αποφασίζει τελεσίδικα για την αρχειοθέτηση της υπό¬ 
θεσης ή την επιβολή ποινής. 

β. Αν κρίνει ότι τα υπάρχοντα στοιχεία στοιχειοθετούν 
πειθαρχική ευθύνη: 

(1) Επιβάλλει την προσήκουσα ποινή και συντάσσει 
πίνακα ποινής, τον οποίο υποβάλλει με αναφορά στην 
προϊσταμένη του Υπηρεσία, μαζί με την κλήση σε απο¬ 
λογία, την απολογία και κάθε άλλο σχετικό έγγραφο. 

Στον πίνακα ποινής αναγράφεται ο βαθμός, ο αριθ¬ 
μός μητρώου, το ονοματεπώνυμο, το πατρώνυμο, το 
είδος της ποινής και σε περίπτωση επιβολής ποινής 
προστίμου, το ύψος αυτού, το αιτιολογικό της ποινής, 
το οποίο πρέπει να είναι συνοπτικό, σαφές και να απο¬ 
δίδει απόλυτα τα πραγματικά περιστατικά του παρα¬ 
πτώματος, τοπικά και χρονικά προσδιορισμένα, καθώς 
και τη σχετική διάταξη που προβλέπει το παράπτωμα. 
Ο πίνακας υπογράφεται από αυτόν που ασκεί τον πει¬ 
θαρχικό έλεγχο και σφραγίζεται με τη σφραγίδα της 
Υπηρεσίας. 

Όταν η ποινή επιβάλλεται από τον Υπουργό, το Γε¬ 
νικό Γραμματέα, τον Αρχηγό του Σώματος, τον Βοηθό 
Αρχηγού και τους Αγρονομικούς Διευθυντές, αντί πί¬ 
νακα ποινής, συντάσσεται σχετική απόφαση επιβολής 
ποινής. 

(2) Σε περίπτωση που κατά την κρίση του η ποινή που 
πρέπει να επιβληθεί υπερβαίνει τη δικαιοδοσία του, υπο¬ 
βάλλει όλη τη σχετική αλληλογραφία στον ιεραρχικά 
προϊστάμενό του, ο οποίος κρίνει για το παράπτωμα, 
σύμφωνα με τα προαναφερόμενα. 

Αρθρο 36 

Εκδίκαση παραπτωμάτων μετά από Π.Δ.Ε. 

Σε περίπτωση που η πειθαρχική δίωξη έχει ασκηθεί 
με ενέργεια Π.Δ.Ε., αυτός που άσκησε τη δίωξη, αμέ¬ 
σως μετά τη λήψη του πορίσματος της Π.Δ.Ε. και της 
συνημμένης σ' αυτό αλληλογραφίας, προβαίνει στις 
ακόλουθες ενέργειες: 

α. Αν κρίνει ότι τα πραγματικά περιστατικά που προ- 
έκυψαν από την εξέταση, συνιστούν πειθαρχικό παρά¬ 
πτωμα για το οποίο ο διωκόμενος έχει κληθεί ήδη σε 
απολογία, ενεργεί σύμφωνα με τα οριζόμενα στην πε¬ 
ρίπτωση β' του προηγουμένου άρθρου. 

β. Αν κρίνει ότι ο διωκόμενος, παρά την κλήση του 
σε απολογία, δεν φέρει τελικά πειθαρχική ευθύνη, είτε 
διότι τα πραγματικά περιστατικά δεν συνιστούν πει¬ 
θαρχικό παράπτωμα ή δεν αποδείχθηκαν, είτε διότι γι' 
αυτά δεν μπορεί να επιβληθεί πειθαρχική ποινή, λόγω 
παραγραφής ή λήξης της πειθαρχικής ευθύνης, θέτει 
την υπόθεση στο αρχείο με αιτιολογημένη πράξη του, η 
οποία συντάσσεται επί του πορίσματος της εξέτασης. 

γ. Αν ο διωκόμενος δεν έχει κληθεί σε απολογία, επει¬ 
δή ο ενεργήσας την εξέταση δεν τον έκρινε πειθαρχικά 
ελεγκτέο και ο ίδιος συμφωνεί με την απαλλακτική 
πρόταση που διατυπώνεται στο πόρισμα, θέτει την υπό¬ 
θεση στο αρχείο με πράξη που συντάσσεται επί του 
πορίσματος. 

δ. Αν στην αμέσως προηγούμενη περίπτωση κρίνει 
ότι η απαλλακτική κρίση του ενεργήσαντος την Π.Δ.Ε. 
δεν είναι αιτιολογημένη και ο διωκόμενος φέρει τε¬ 
λικά πειθαρχική ευθύνη, διατυπώνει αιτιολογημένα τη 
διαφωνία του επί του πορίσματος και διατάσσει τη 
λήψη της απολογίας του διωκομένου, με συγκεκριμένο 
αιτιολογικό που καθορίζει ο ίδιος και μετά τη λήψη 
της απολογίας ενεργεί σύμφωνα με τα οριζόμενα στο 
προηγούμενο άρθρο. 

Άρθρο 37 

Εκδίκαση πειθαρχικών παραπτωμάτων 
μετά από Ε.Δ.Ε. 

1. Προκειμένου περί Ε.Δ.Ε. που έχουν ενεργηθεί κατ' 
εφαρμογή των διατάξεων του άρθρου 26 παρ. 1 εδάφ. 
α' του παρόντος, οι κατά το άρθρο 30 παρ. 1 εδάφ. β' 
αρμόδιοι να αποφασίσουν, μέσα σε προθεσμία τριών 
(3) μηνών, που αρχίζει από την ημερομηνία της εισόδου 
της δικογραφίας στο αρμόδιο Τμήμα της Διεύθυνσης 
Διοικητικού και Οικονομικοτεχνικών Μέσων του Αρχη¬ 
γείου ή της Διεύθυνσης Αγροφυλακής Περιφέρειας ή 
της Αγρονομικής Ακαδημίας, εκτιμούν τα περιστατικά, 
που βεβαιώθηκαν από την Ε.Δ.Ε. και αν μεν κρίνουν ότι 
δεν υπάρχει παράπτωμα, θέτουν τη δικογραφία στο αρ¬ 
χείο, αν δε κρίνουν ότι υπάρχει παράπτωμα, που πρέπει 
να τιμωρηθεί με κατώτερη πειθαρχική ποινή, επιβάλλουν 
με απόφασή τους την ποινή αυτή, χωρίς να απαιτείται 
στην περίπτωση αυτή νέα κλήση σε απολογία. Αν κρί¬ 
νουν ότι το παράπτωμα επισύρει ανώτερη πειθαρχική 
ποινή, παραπέμπουν τον υπαίτιο στο αρμόδιο Πειθαρ¬ 
χικό Συμβούλιο. 

Η ανωτέρω προθεσμία δεν μπορεί να υπερβαίνει τις 
τριάντα (30) ημέρες, αν το παράπτωμα για το οποίο 
διενεργήθηκε Ε.Δ.Ε. έχει σχέση με τη διαφθορά χαρα¬ 
κτήρα, τη σοβαρή αντιπειθαρχική συμπεριφορά προς 
τους ανωτέρους, την παραβίαση των ανθρωπίνων δι¬ 
καιωμάτων και τη βάναυση προσβολή της ανθρώπινης 
αξιοπρέπειας, την έλλειψη πίστεως προς το Σύνταγμα 
και το δημοκρατικό πολίτευμα της χώρας, την παρα¬ 
βίαση υπηρεσιακής εχεμύθειας και ιδίως τα παραπτώ¬ 
ματα που διαλαμβάνονται στο άρθρο 9 παρ. 1 εδάφια 
α', β', γ', δ', στ' και θ' και άρθρο 10 παρ. 1 εδάφιο α' 
του παρόντος. 

Στην παραπεμπτική διαταγή περιγράφονται τα πραγ¬ 
ματικά περιστατικά που συνιστούν το πειθαρχικό παρά¬ 
πτωμα του διωκομένου, τίθεται το ερώτημα στο οποίο 
καλείται το συμβούλιο να αποφανθεί και τάσσεται ανά¬ 
λογη προθεσμία, μέσα στην οποία πρέπει να συγκληθεί 
το συμβούλιο, που στην περίπτωση του προηγουμένου 
εδαφίου δεν μπορεί να είναι ανώτερη των τριάντα (30) 
ημερών. 

2. Η διαταγή παραπομπής αγρονομικού προσωπικού 
ενώπιον πειθαρχικού συμβουλίου σε καμιά περίπτωση 
δεν ανακαλείται. 

3. Αντίγραφα της παραπεμπτικής διαταγής, με το φά¬ 
κελο της δικογραφίας, το ατομικό βιβλιάριο του εγκα- 
λουμένου και κάθε άλλο στοιχείο που σχετίζεται με την 


υπόθεση, διαβιβάζονται στον πρόεδρο του αρμοδίου 
πειθαρχικού συμβουλίου. 

4. Προκειμένου περί Ε.Δ.Ε. που έχουν ενεργηθεί κατ' 
εφαρμογή των διατάξεων του άρθρου 26 παρ. Ιβ' και γ', 
οι αναφερόμενοι στο άρθρο 30 παρ. 1 εδάφ. γ' αρμόδιοι 
να αποφασίσουν, ενεργούν σύμφωνα με τα οριζόμενα 
στο άρθρο 36, εκτός αν κατά την κρίση τους το πα¬ 
ράπτωμα, λόγω της βαρύτητάς του και των συνθηκών 
τέλεσης αυτού, επισύρει ανώτερη πειθαρχική ποινή, 
οπότε υποβάλλουν ιεραρχικά την Ε.Δ.Ε. στο αρμόδιο 
για την επιβολή της ποινής αυτής όργανο. 

5. Στην περίπτωση που η Ε.Δ.Ε. αφορά τον Αρχηγό, 
ο Υπουργός Εσωτερικών, εκτιμώντας τα στοιχεία που 
προέκυψαν, θέτει την πειθαρχική δικογραφία στο αρχείο 
ή εισηγείται στο Κυβερνητικό Συμβούλιο Εξωτερικών και 
Άμυνας (ΚΥ.Σ.Ε.Α.), την αποστρατεία του. 

Άρθρο 38 
Έλεγχος ποινών 

1. Οι ποινές του προστίμου και της επίπληξης που 
επιβάλλονται από μονομελή όργανα, πλην αυτών που 
επιβάλλουν ο Υπουργός, ο Γενικός Γραμματέας και ο 
Αρχηγός της Ελληνικής Αγροφυλακής, υπόκεινται σε 
έλεγχο από ιεραρχικώς προϊστάμενα όργανα, σύμφωνα 
με τις διατάξεις των επομένων παραγράφων. 

2. Οι ποινές που επιβάλλονται σε Αγροφύλακες και 
Αρχιφύλακες, υποβάλλονται προς έλεγχο στο διευθυντή 
της Υπηρεσίας, στην οποία υπάγονται οι επιβάλλοντες 
την ποινή. Αν οι επιβάλλοντες την ποινή είναι Διευθυ¬ 
ντές Υπηρεσιών, υποβάλλονται στη Διεύθυνση Διοικη¬ 
τικού και Οικονομικοτεχνικών Μέσων του Αρχηγείου 
Ελληνικής Αγροφυλακής. 

3. Οι ποινές που επιβάλλονται σε Αγρονόμους ή 
Αγρονομικούς Υποδιευθυντές από ομοιόβαθμους προ¬ 
ϊστάμενους υπηρεσιών υποβάλλονται για έλεγχο στο 
διευθυντή της οικείας Διεύθυνσης Αγροφυλακής Περι¬ 
φέρειας. Αν οι επιβάλλοντες την ποινή είναι Διευθυντές 
Υπηρεσιών, υποβάλλονται στη Διεύθυνση Διοικητικού 
και Οικονομικοτεχνικών Μέσων του Αρχηγείου Ελληνι¬ 
κής Αγροφυλακής. 

4. Οι ποινές που επιβάλλονται από τον Αρχηγό στο 
Βοηθό Αρχηγού και τους λοιπούς Αγρονομικούς Διευ¬ 
θυντές, δεν υπόκεινται σε έλεγχο. 

5. Οι αρμόδιοι για τον έλεγχο: 

α. Εξετάζουν αν για την επιβολή της ποινής τηρήθηκαν 
οι σχετικές διατάξεις του παρόντος διατάγματος και 
αν η επιβληθείσα ποινή αιτιολογείται επαρκώς, δικαι¬ 
ούμενοι να ενεργήσουν ή να διατάξουν την ενέργεια 
σχετικής έρευνας για την εξακρίβωση περιστατικού 
προς διαμόρφωση πληρέστερης γνώμης. 

β. Επικυρώνουν την επιβληθείσα ποινή, εφόσον συμ¬ 
φωνούν με το είδος, το ύψος και το αιτιολογικό της. 

γ. Επαυξάνουν, μειώνουν ή αίρουν την επιβληθείσα 
ποινή ή τροποποιούν το αιτιολογικό της ή το νομικό 
χαρακτηρισμό του παραπτώματος, εφόσον δεν συμφω¬ 
νούν με τον επιβάλλοντα, μεριμνώντας πάντοτε ώστε 
να εξασφαλίζεται ορθή και ομοιόμορφη άσκηση της 
πειθαρχικής δικαιοδοσίας. 

6. Στις περιπτώσεις των εδαφίων β' και γ' της προ¬ 
ηγούμενης παραγράφου συντάσσεται επί του πίνακα 
επιβολής της ποινής σχετική, κατά περίπτωση, πράξη, με 
επαρκή αιτιολογία σε περίπτωση μεταβολής της ποινής 
ή του νομικού χαρακτηρισμού του παραπτώματος. 

7. Σε περίπτωση μεταβολής της ποινής ή του αιτιολο- 
γικού της ή του νομικού χαρακτηρισμού του παραπτώ¬ 
ματος, θεωρείται ότι επέβαλε την ποινή ο ενεργήσας 
την μεταβολή. 

ΚΕΦΑΛΑΙΟ Ε' 

ΕΚΔΙΚΑΣΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 
ΑΠΟ ΤΑ ΠΕΙΘΑΡΧΙΚΑ ΣΥΜΒΟΥΛΙΑ 

Αρθρο 39 

Δικαιώματα παραπεμπομένου 
ενώπιον πειθαρχικού συμβουλίου 

1. Το αγρονομικό προσωπικό που παραπέμπεται ενώ¬ 
πιον πειθαρχικού συμβουλίου δικαιούται: 

α. Να εμφανίζει ενώπιον του συμβουλίου, με μέριμνα 
και δαπάνες του, μάρτυρες υπεράσπισης, από τους 
οποίους το συμβούλιο υποχρεούται να εξετάζει του¬ 
λάχιστον τρεις. 

β. Να ζητήσει την εξαίρεση τόσων μόνο τακτικών και 
αναπληρωματικών μελών του συμβουλίου, ώστε να είναι 
δυνατή η συγκρότησή του. 

γ. Να παρίσταται με δύο το πολύ συνηγόρους κατά 
την ακροαματική διαδικασία ενώπιον του Συμβουλίου. 

δ. Να ζητά με δικές του δαπάνες τη χορήγηση αντι¬ 
γράφων των εγγράφων της δικογραφίας, συμπεριλαμ¬ 
βανομένου του πορίσματος, πλην εκείνων τα οποία 
από ειδικές διατάξεις χαρακτηρίζονται ως απόρρητα 
εκτός αν αυτά αφορούν την προσωπική του κατάσταση 
και συνδέονται με τη συγκεκριμένη υπόθεση. Σε περί¬ 
πτωση περισσοτέρων του ενός εγκαλουμένου, από τη 
χορήγηση αντιγράφων εξαιρούνται οι απολογίες των 
συνεγκαλουμένων. 

2. Τα δικαιώματα που αναφέρονται στα εδάφια β' και 
δ' της προηγούμενης παραγράφου ασκούνται μέσα σε 
ανατρεπτική προθεσμία τριών (3) ημερών από την επί¬ 
δοση στον εγκαλούμενο της παραπεμπτικής διαταγής. 
Τα υπόλοιπα δικαιώματα της παραγράφου αυτής ασκού¬ 
νται μέχρι την έναρξη της ακροαματικής διαδικασίας. 

Αρθρο 40 

Προπαρασκευαστική διαδικασία 

1. Ο πρόεδρος του οικείου πειθαρχικού συμβουλίου 
αμέσως μετά τη λήψη της παραπεμπτικής διαταγής και 
του φακέλου της υπόθεσης προβαίνει, στις ακόλουθες 
ενέργειες: 

α. Κοινοποιεί την πράξη της παραπομπής στα λοιπά 
μέλη του συμβουλίου, τακτικά και αναπληρωματικά, 
και την επιδίδει στον εγκαλούμενο, προς τον οποίο 
επιδίδει επιπλέον και την απόφαση συγκρότησης του 
συμβουλίου. 

β. Γνωστοποιεί στον εγκαλούμενο τα αναφερόμενα 
στο προηγούμενο άρθρο δικαιώματα και καλεί αυτόν 
να ασκήσει, εφόσον επιθυμεί, τα δικαιώματα, που ανα- 
φέρονται στα εδάφια β' και δ' της παραγράφου 1 του 
ίδιου άρθρου. 

γ. Συγκαλεί το συμβούλιο σε συνεδρίαση, σε ορισμένο 
τόπο και χρόνο, και καλεί τον εγκαλούμενο, προ πέντε 
τουλάχιστον ημερών, επί ποινή ακυρότητας, προκειμέ- 
νου να προσέλθει και παραστεί στη συνεδρίαση και 
απολογηθεί, αφού λάβει υπόψη του την απόσταση δια¬ 
μονής του εγκαλούμενου από την έδρα του συμβουλίου. 
Αν ο εγκαλούμενος κρατείται σε φυλακή διατάσσεται 
η μεταγωγή του ενώπιον του συμβουλίου. 

δ. Καλεί τους μάρτυρες, που κρίνει αναγκαίους προς 
διαφώτιση του συμβουλίου. Αν οι μάρτυρες διαμένουν 


μακριά από την έδρα του συμβουλίου και ο Πρόεδρος 
κρίνει ότι η μαρτυρία τους είναι ουσιώδης για το σχη¬ 
ματισμό πληρέστερης κρίσης, ζητεί την ένορκη εξέταση 
αυτών από την κατά τόπο αρμόδια αγρονομική υπη¬ 
ρεσία, αναβάλλοντας, αν απαιτείται, την εκδίκαση της 
υπόθεσης για δεκαπέντε το πολύ ημέρες. 

2. Αν έχει υποβληθεί αίτηση εξαίρεσης μελών του 
συμβουλίου, ο πρόεδρος διαβιβάζει αυτή στα μέλη, στα 
οποία αφορά, για να εκφέρουν εγγράφως τις απόψεις 
τους για τους προβαλλόμενους λόγους εξαίρεσης πριν 
από την έναρξη της συνεδριάσεως. 

3. Στο Τμήμα Διοικητικού της Διεύθυνσης Διοικητικού 
και Οικονομικοτεχνικών Μέσων του Αρχηγείου Ελληνι¬ 
κής Αγροφυλακής, τηρείται Βιβλίο εισερχομένων υποθέ¬ 
σεων, στο οποίο καταχωρίζονται ο αριθμός της παρα¬ 
πεμπτικής διαταγής, τα στοιχεία του παραπεμπομένου 
αγρονομικού προσωπικού, συνοπτικά το αιτιολογικό της 
πράξης παραπομπής και το ερώτημα που διατυπώνεται 
σ’ αυτήν, καθώς και η ημερομηνία της δικασίμου. Επί¬ 
σης, τηρείται βιβλίο δικασίμου στο οποίο ο Πρόεδρος 
καταχωρεί τον αριθμό της παραπεμπτικής διαταγής, τα 
στοιχεία του παραπεμπομένου, το ερώτημα που διατυ¬ 
πώνεται στην πράξη παραπομπής, την ημερομηνία της 
δικασίμου και τη ληφθείσα απόφαση. 

Άρθρο 41 

Εξαίρεση μελών πειθαρχικού συμβουλίου 

1. Τα μέλη του πειθαρχικού συμβουλίου, τακτικά και 
αναπληρωματικά, συνέρχονται στον τόπο και χρόνο, που 
ορίσθηκε από τον πρόεδρο για τη συνεδρίαση. 

2. Προκειμένου να εξετασθεί αίτηση εξαιρέσεως, τα 
μέλη στα οποία αφορά απέχουν προσωρινά από τις 
εργασίες του συμβουλίου, επί ποινή ακυρότητας της δι¬ 
αδικασίας, και αντικαθίστανται από τα αντίστοιχα ανα¬ 
πληρωματικά και μόνο για την εκδίκαση της αιτήσεως 
εξαιρέσεως. Αν ζητηθεί η εξαίρεση του προέδρου, την 
προεδρία αναλαμβάνει το ανώτερο ή αρχαιότερο μέλος 
μεταξύ των τακτικών και αναπληρωματικών μελών. 

3. Το συμβούλιο, συγκροτούμενο σύμφωνα με τα ανα¬ 
φερόμενα στην προηγουμένη παράγραφο, αποφασίζει 
αμέσως επί της εξαιρέσεως, αφού λάβει υπόψη του 
την αίτηση και τα τυχόν προσκομισθέντα έγγραφα. Η 
συνεδρίαση είναι μυστική και δεν παρίστανται κατ' αυτή 
άλλα πρόσωπα, πλην των μελών του συμβουλίου. Η 
αίτηση εξαίρεσης, που αφορά αναπληρωματικά μέλη, 
εξετάζεται μόνο στην περίπτωση που τα μέλη αυτά 
κληθούν να αναπληρώσουν τακτικό μέλος. 

4. Μέλος του συμβουλίου, για το οποίο συντρέχει 
κώλυμα συμμετοχής του στις εργασίες του συμβουλίου 
από τα αναφερόμενα στην παράγραφο 4 του άρθρου 
33, οφείλει πριν από την έναρξη της συνεδριάσεως να 
γνωστοποιήσει αυτό στο συμβούλιο και να ζητήσει την 
εξαίρεσή του με έγγραφη αναφορά του, στην οποία 
εκθέτει λεπτομερώς τους λόγους εξαιρέσεως και επισυ¬ 
νάπτει τα τυχόν υπάρχοντα στοιχεία για την απόδειξη 
των προβαλλόμενων λόγων. Το συμβούλιο αποφασίζει 
περί της εξαιρέσεως, σύμφωνα με τα αναφερόμενα στις 
προηγούμενες παραγράφους. 

5. Αν η αίτηση εξαιρέσεως γίνει δεκτή, τα εξαιρεθέντα 
μέλη απέχουν από τις εργασίες του συμβουλίου και στη 
θέση τους παραμένουν οριστικά τα αναπληρωματικά 
μέλη για την εκδίκαση της υποθέσεως. Αν όμως η αί¬ 
τηση απορριφθεί, το συμβούλιο συνεχίζει τις εργασίες 
του με την αρχική σύνθεσή του. 

6. Για την κρίση των αιτημάτων εξαίρεσης συντάσ- 
σεται σχετικό πρακτικό, στο οποίο καταχωρείται και η 
απόφαση του συμβουλίου. 

7. Η από πρόθεση αποσιώπηση λόγου εξαίρεσης από 
μέλος του συμβουλίου ή η αναληθής επίκληση τέτοιου 
λόγου με σκοπό την απαλλαγή του από τις εργασίες 
του συμβουλίου, συνιστά πειθαρχικό παράπτωμα, τι¬ 
μωρούμενο σύμφωνα με τις διατάξεις του παρόντος, 
με την επιφύλαξη εφαρμογής και των διατάξεων του 
άρθρου 254 του Π.Κ. 

8. Η αναληθής επίκληση λόγου εξαίρεσης εκ μέρους 
του εγκαλουμένου, με σκοπό την παρέλκυση των ερ¬ 
γασιών του συμβουλίου, συνιστά επίσης πειθαρχικό πα¬ 
ράπτωμα, τιμωρούμενο σύμφωνα με τα οριζόμενα στην 
προηγούμενη παράγραφο. 

Άρθρο 42 

Βασικές αρχές της ακροαματικής διαδικασίας 

1. Οι συνεδριάσεις των συμβουλίων γίνονται κεκλει- 
σμένων των θυρών. Κατά τις συνεδριάσεις παρίσταται 
μόνο ο εγκαλούμενος, ο τυχόν διοριζόμενος από αυτόν 
συνήγορος και οι εξεταζόμενοι μάρτυρες. Τον συνήγορο 
διορίζει ο εγκαλούμενος είτε με έγγραφη δήλωσή του, 
που υποβάλλει στον Πρόεδρο του συμβουλίου μέχρι 
την έναρξη της κυρίας διαδικασίας, είτε με προφορική 
δήλωσή του ενώπιον του συμβουλίου, κατά την έναρξη 
της ίδιας διαδικασίας. 

2. Η διαδικασία διεξάγεται προφορικά και διευθύνεται 
από τον πρόεδρο. 

3. Οι συνεδριάσεις δεν διακόπτονται παρά μόνο για 
την εμφάνιση ουσιώδους μάρτυρα, την εξακρίβωση ου¬ 
σιώδους γεγονότος ή την ανάπαυση των μελών του συμ¬ 
βουλίου. Η διακοπή αυτή περιορίζεται στον απολύτως 
αναγκαίο για κάθε περίπτωση χρόνο. Για την διακοπή 
αποφασίζει το συμβούλιο, για την οποία γίνεται σχετική 
μνεία στο πρακτικό. 

Άρθρο 43 

Ακροαματική διαδικασία 

1. Με την έναρξη της συνεδρίασης ο πρόεδρος καλεί 
τον εγκαλούμενο να παρουσιασθεί ενώπιον του συμ¬ 
βουλίου. 

2. Ο εγκαλούμενος εμφανίζεται ενώπιον του συμβουλί¬ 
ου άοπλος και παραμένει στην αίθουσα συνεδριάσεως 
μέχρι το πέρας της ακροαματικής διαδικασίας. 

3. Στην περίπτωση που ο νομίμως κλητευθείς εγκα- 
λούμενος δεν εμφανισθεί ενώπιον του συμβουλίου η 
διαδικασία διεξάγεται κανονικά, εκτός εάν η μη εμ¬ 
φάνισή του οφείλεται κατά την κρίση του συμβουλί¬ 
ου σε ανυπέρβλητο κώλυμα ή ανώτερη βία, που έχουν 
γνωστοποιηθεί μέχρι την έναρξη της συνεδριάσεως 
στο συμβούλιο, οπότε με απόφασή του αναβάλλεται η 
εκδίκαση της υπόθεσης σε νέα δικάσιμο, που ορίζεται 
εντός δέκα πέντε (15) ημερών. 

4. Ο πρόεδρος, εφόσον ο εγκαλούμενος είναι παρών, 
γνωστοποιεί σ' αυτόν τη σύνθεση του συμβουλίου και 
το περιεχόμενο της απόφασης που τυχόν έχει εκδοθεί 
επί αιτήματος εξαίρεσης. Στη συνέχεια ο γραμματέας, 
με εντολή του προέδρου αναγιγνώσκει την πράξη παρα¬ 
πομπής και τα έγγραφα εκείνα των οποίων η ανάγνωση 
κρίνεται αναγκαία από τον πρόεδρο για τη διαφώτιση 
του συμβουλίου. Το συμβούλιο δύναται μετά από αί¬ 
τηση μέλους του ή του εγκαλούμενου να αποφασίσει 


την ανάγνωση ορισμένων εγγράφων του φακέλου ή και 
όλων των εγγράφων. 

5. Μετά το πέρας της ανάγνωσης των εγγράφων ο 
Πρόεδρος καλεί για εξέταση τους μάρτυρες, που τυ¬ 
χόν έχουν κληθεί αυτεπάγγελτα από τον ίδιο ή έχουν 
εμφανισθεί με μέριμνα του εγκαλουμένου. Σε περίπτω¬ 
ση μη εμφάνισης του μάρτυρα, η εξέταση του οποίου 
θεωρείται απόλυτα αναγκαία από το συμβούλιο, τούτο 
αναβάλλει την εκδίκαση της υπόθεσης για άλλη ημέ¬ 
ρα εντός της προθεσμίας που τάσσεται με την πράξη 
παραπομπής προκειμένου να καταστεί δυνατή και η 
εξέταση του μάρτυρα αυτού. Στην περίπτωση αυτή, οι 
παριστάμενοι μάρτυρες και ο εγκαλούμενος καλούνται 
προφορικά να προσέλθουν κατά τη νέα δικάσιμο. Οι 
διατάξεις του άρθρου 229 του Κ.Π.Δ. έχουν και στην 
προκειμένη περίπτωση εφαρμογή. 

6. Το συμβούλιο δύναται και κατά τη διάρκεια της 
ακροαματικής διαδικασίας να καλεί και να εξετάζει κάθε 
πρόσωπο του οποίου την εξέταση θεωρεί αναγκαία. 

7. Οι μάρτυρες εξετάζονται ενόρκως και ο καθένας 
χωριστά. Τους μάρτυρες εξετάζει κατά σειρά ο πρό¬ 
εδρος και στη συνέχεια τα μέλη του συμβουλίου. Ο 
εγκαλούμενος και ο συνήγορος αυτού δύνανται να 
απευθύνουν ερωτήσεις στο μάρτυρα με την άδεια του 
προέδρου. Οι μάρτυρες κατά τη διάρκεια της εξέτασής 
τους δεν διακόπτονται, εφόσον δεν εξέρχονται από το 
θέμα και μετά το πέρας της εξέτασής τους αποχωρούν 
από την αίθουσα συνεδριάσεως. 

8. Μετά το πέρας της απολογίας ο πρόεδρος, τα μέλη 
του συμβουλίου και ο συνήγορος δια του προέδρου 
μπορούν να απευθύνουν σ' αυτόν ερωτήσεις. 

9. Ο εγκαλούμενος κατά τη διάρκεια της ακροαματι¬ 
κής διαδικασίας μπορεί να συνεννοείται με το συνήγορό 
του, ο οποίος δεν δικαιούται να απαντά αντί του εγκα- 
λουμένου στις προς αυτόν απευθυνόμενες ερωτήσεις. 

10. Μετά το πέρας της εξέτασης του εγκαλουμένου, 
ο συνήγορός του δικαιούται να εκθέτει σύντομα τις 
απόψεις του επί του κατηγορητηρίου. Στη συνέχεια ο 
Πρόεδρος κηρύσσει περαιωμένη την αποδεικτική δια¬ 
δικασία, καλώντας τον εγκαλούμενο και το συνήγορό 
του να αποχωρήσουν από την αίθουσα. 

11. Οι καταθέσεις των μαρτύρων και η απολογία του 
εγκαλουμένου καταχωρούνται συνοπτικά στο πρακτικό 
συνεδρίασης του συμβουλίου. Στο ίδιο πρακτικό κατα- 
χωρείται το τελικό αίτημα του συνηγόρου που τυχόν 
διατύπωσε στην αγόρευσή του 

Άρθρο 44 

Διάσκεψη συμβουλίου 

1. Το συμβούλιο διασκέπτεται για την έκδοση της από¬ 
φασης. Κατά τη διάρκεια της διάσκεψης τα μέλη του 
συμβουλίου δεν επιτρέπεται να επικοινωνούν με άλλα 
πρόσωπα εκτός της αίθουσας ούτε να αποχωρίζονται 
μεταξύ τους. 

2. Προκειμένου να εκδοθεί απόφαση του συμβουλίου, 
ο πρόεδρος καλεί τα μέλη να αποφανθούν επί του ερω¬ 
τήματος που διατυπώνεται στην πράξη παραπομπής για 
τα αναγραφόμενα στην πράξη αυτή παραπτώματα, με 
φανερή ψηφοφορία, αρχής γενομένης από το νεότερο 
μέλος. Η απάντηση των μελών δίδεται με τις λέξεις 
«ναι» ή «όχι», οι οποίες εκφράζουν αντίστοιχα, την κατά 
του εγκαλουμένου και την υπέρ αυτού γνώμη. Η από¬ 
φαση λαμβάνεται κατά πλειοψηφία και αιτιολογείται 

επαρκώς. Οι γνώμες των τυχόν μειοψηφούντων μελών 
αιτιολογούνται χωριστά. Σε περίπτωση έκδοσης κατα- 
δικαστικής απόφασης πρέπει να προκύπτουν σαφώς οι 
αποδιδόμενες στον εγκαλούμενο πράξεις. 

3. Εάν το συμβούλιο αποφαίνεται αρνητικώς επί του 
ερωτήματος, ο πρόεδρος θέτει στο συμβούλιο το ερώ¬ 
τημα της επιβολής της αμέσως κατώτερης πειθαρχικής 
ποινής και εάν και επ' αυτού το συμβούλιο αποφανθεί 
αρνητικώς συνεχίζεται η διαδικασία της θέσεως δια¬ 
δοχικών ερωτημάτων μέχρι την εξάντληση όλων των 
προβλεπομένων από τις διατάξεις του παρόντος πει¬ 
θαρχικών ποινών, εφόσον το συμβούλιο αποφαίνεται 
κάθε φορά αρνητικώς. 

4. Εφόσον το συμβούλιο αποφανθεί υπέρ της επιβολής 
ποινής αργίας ή προστίμου στη συνέχεια αποφαίνεται 
για τη διάρκεια της αργίας ή το ύψος του προστίμου, 
κατά περίπτωση, με δεύτερη φανερή ψηφοφορία που 
διεξάγεται σύμφωνα με τα αναφερόμενα στην παράγρα¬ 
φο 2. Η απόφαση λαμβάνεται με απόλυτη πλειοψηφία. 
Αν σχηματισθούν τρεις διαφορετικές γνώμες ο Πρόε¬ 
δρος του συμβουλίου καλεί τα μέλη ξεκινώντας από το 
νεότερο, να προσχωρήσουν σε μια από τις υπόλοιπες 
γνώμες. Αν κανένα μέλος δεν προσχωρήσει στη γνώμη 
άλλου, το μέλος που έχει την αυστηρότερη γνώμη οφεί¬ 
λει να προσχωρήσει στην αμέσως επιεικέστερη. 

5. Μετά τη λήψη απόφασης και τη λήξη της συνεδρί¬ 
ασης, ο Πρόεδρος του συμβουλίου καταχωρίζει στο τη¬ 
ρούμενο από το συμβούλιο βιβλίο δικασίμων την απόφα¬ 
ση, θέτοντας στην οικεία στήλη την υπογραφή του και 
την ατομική του σφραγίδα. Ο παραπεμπόμενος δύναται 
να πληροφορείται από τη Διεύθυνση Διοικητικού και 
Οικονομικοτεχνικών Μέσων του Αρχηγείου Ελληνικής 
Αγροφυλακής τη ληφθείσα απόφαση, εμφανιζόμενος 
προς τούτο αυτοπροσώπως ή δια του συνηγόρου του, 
μετά τη λήξη των εργασιών των συμβουλίων και υπο¬ 
γράφοντας σε οικεία ένδειξη του ανωτέρω βιβλίου. Σε 
κάθε περίπτωση η προθεσμία για την άσκηση προσφυ¬ 
γής αρχίζει από την επίδοση της απόφασης σύμφωνα 
με τις διατάξεις της παρ. 1 του άρθρου 52. 

Αρθρο 45 

Πρακτικό πειθαρχικού συμβουλίου 

1. Για την ενώπιον του συμβουλίου διαδικασία και λήψη 
αποφάσεως συντάσσεται πρακτικό, το οποίο υπογρά¬ 
φεται από όλα τα μέλη του συμβουλίου που μετείχαν 
στη διαδικασία. 

2. Το πρακτικό περιλαμβάνει: 

α. Τον τόπο και το χρόνο της συνεδριάσεως. 

β. Την απόφαση συγκρότησης του συμβουλίου, τα ονο¬ 
ματεπώνυμα και το βαθμό των μελών του συμβουλίου 
και σε περίπτωση αναπλήρωσης τακτικού μέλους, το 
λόγο της αναπλήρωσης. 

γ. Το ονοματεπώνυμο και το βαθμό του εγκαλουμένου, 
το ονοματεπώνυμο του τυχόν παρισταμένου συνηγόρου 
και το τελικό αίτημά του, καθώς και μνεία των τυχόν 
κατατιθεμένων εγγράφων ή υποβαλλομένων αιτημάτων 
τους. 

δ. Την απόφαση παραπομπής στο συμβούλιο (αριθμός, 
ημερομηνία και αιτιολογικό). 

ε. Τα ονοματεπώνυμα των ενώπιον αυτού εξετασθέ- 
ντων μαρτύρων, των πραγματογνωμόνων, των διορισθέ- 
ντων διερμηνέων, με μνεία της όρκισης αυτών, καθώς 
επίσης και τα ονοματεπώνυμα των ενώπιον αυτού εξε- 
τασθέντων τεχνικών συμβούλων. 


στ. Συνοπτικά το περιεχόμενο της καταθέσεως των 
μαρτύρων και της απολογίας του εγκαλουμένου, εφό¬ 
σον αυτός παρέστη κατά τη συνεδρίαση. 

ζ. Τα τεθέντα στο Συμβούλιο ερωτήματα και τις επ' 
αυτών λαμβανόμενες αποφάσεις, την τελική απόφαση 
του συμβουλίου, τον αριθμό των ψήφων της πλειοψη- 
φίας και της μειοψηφίας σε κάθε περίπτωση και την 
αιτιολογία κάθε απόφασης. 

Αρθρο 46 

Εφαρμογή αρχών του Ποινικού Δικαίου - 
Αποδεικτικά μέσα - Επιδόσεις εγγράφων 

1. Οι κανόνες και οι αρχές του ουσιαστικού και δικονο- 
μικού ποινικού δικαίου, ιδίως αυτές που αφορούν στους 
λόγους άρσης του αδίκου χαρακτήρα της πράξεως και 
του αποκλεισμού της ικανότητας προς καταλογισμό, 
στην έμπρακτη μετάνοια, στο δικαίωμα σιγής του διωκο- 
μένου, στο τεκμήριο της αθωότητας και στην επιείκεια 
υπέρ του διωκομένου, εφαρμόζονται ανάλογα και στο 
πειθαρχικό δίκαιο, εφόσον συνάδουν με τη φύση και το 
σκοπό της πειθαρχικής διαδικασίας και δεν αντίκεινται 
στις ρυθμίσεις του παρόντος. 

2. Για τα επιτρεπόμενα ενώπιον των πειθαρχικών συμ¬ 
βουλίων αποδεικτικά μέσα, την κλήτευση, τον όρκο, την 
εξέταση και τις συνέπειες της μη εμφάνισης των μαρτύ¬ 
ρων, την κλήτευση και την εξέταση του εγκαλουμένου, 
την παράσταση αυτού μετά συνηγόρου, καθώς και για 
τις επιδόσεις που προβλέπονται από τις διατάξεις του 
παρόντος κεφαλαίου εφαρμόζονται οι διατάξεις του 
άρθρου 32. 

Άρθρο 47 

Γραμματειακή υποστήριξη πειθαρχικών συμβουλίων 

Γ ια τη γραμματειακή εξυπηρέτηση των πειθαρχικών 
συμβουλίων, αρμόδιο είναι το Τμήμα Διοικητικού και 
Υλικοτεχνικών της Διεύθυνσης Διοικητικού και Οικονο- 
μικοτεχνικών Μέσων του Αρχηγείου Ελληνικής Αγρο¬ 
φυλακής. 

ΚΕΦΑΛΑΙΟ ΣΤ' 

ΣΧΕΣΗ ΠΕΙΘΑΡΧΙΚΗΣ ΠΡΟΣ ΠΟΙΝΙΚΗ ΔΙΚΗ - 
ΣΥΝΕΚΔΙΚΑΣΗ 

Αρθρο 48 

Σχέση πειθαρχικής προς ποινική δίκη 

1. Η πειθαρχική δίκη είναι αυτοτελής και ανεξάρτητη 
από την ποινική ή άλλη δίκη. 

2. Το πειθαρχικό όργανο δεσμεύεται από την κρίση 
που περιέχεται σε αμετάκλητη απόφαση ποινικού δικα¬ 
στηρίου ή σε αμετάκλητο απαλλακτικό βούλευμα, μόνο 
ως προς την ύπαρξη ή την ανυπαρξία πραγματικών πε¬ 
ριστατικών που στοιχειοθετούν την αντικειμενική υπό¬ 
σταση πειθαρχικού παραπτώματος, εφόσον υφίσταται 
πλήρης ταύτιση των περιστατικών που οδήγησαν στην 
ποινική και πειθαρχική δίωξη. 

3. Η ποινική δίκη δεν αναστέλλει την πειθαρχική δια¬ 
δικασία, όμως οι αρμόδιοι να ασκήσουν την πειθαρχική 
δίωξη που προβλέπονται από το άρθρο 22 παρ. 1 - 2 και 
τα αρμόδια να εκδικάσουν τα πειθαρχικά παραπτώμα¬ 
τα μονομελή πειθαρχικά όργανα μπορούν με απόφασή 
τους, που ανακαλείται ελευθέρως, να διατάξουν αν το 
κρίνουν αναγκαίο, την αναστολή της πειθαρχικής διαδι¬ 
κασίας που δεν μπορεί να υπερβαίνει το ένα έτος. 

Σε κάθε περίπτωση δεν επιτρέπεται αναστολή όταν το 
πειθαρχικό παράπτωμα προκάλεσε δημόσιο σκάνδαλο 
ή θίγει σοβαρά το κύρος της Υπηρεσίας. 

Ο χρόνος της αναστολής δεν υπολογίζεται για τη 
συμπλήρωση του προβλεπόμενου, από τις διατάξεις του 
άρθρου 5, χρόνου παραγραφής κάθε παραπτώματος. 

Άρθρο 49 

Επανάληψη πειθαρχικής δίκης 

1. Σε περίπτωση που μετά την πειθαρχική απόφαση, 
με την οποία απηλλάγη ο αγρονομικός υπάλληλος ή 
επιβλήθηκε σ’ αυτόν κατώτερη πειθαρχική ποινή ή ποι¬ 
νή αργίας με πρόσκαιρη παύση, εκδοθεί αμετάκλητη 
καταδικαστική απόφαση του ποινικού δικαστηρίου, με 
την οποία διαπιστώνονται πραγματικά περιστατικά που 
συνιστούν την αντικειμενική υπόσταση πειθαρχικού 
παραπτώματος που επισύρει ποινή απόταξης ή αργίας 
με απόλυση, επαναλαμβάνεται η πειθαρχική δίκη για 
τυχόν επιβολή των ποινών αυτών. Σε περίπτωση όμως 
που έχει επιβληθεί ποινή αργίας με απόλυση αλλά από 
την αμετάκλητη καταδικαστική απόφαση του ποινικού 
δικαστηρίου διαπιστώνονται πραγματικά περιστατικά 
που συνιστούν την αντικειμενική υπόσταση του πει¬ 
θαρχικού παραπτώματος που επισύρει την ποινή της 
απόταξης, επαναλαμβάνεται η πειθαρχική δίκη για τυ¬ 
χόν επιβολή της ποινής αυτής. 

2. Σε περίπτωση που μετά την έκδοση πειθαρχικής 
απόφασης με την οποία επιβλήθηκε οποιαδήποτε ποινή, 
εκδοθεί αμετάκλητη αθωωτική απόφαση ποινικού δικα¬ 
στηρίου ή αμετάκλητο απαλλακτικό βούλευμα για την 
πράξη για την οποία διώχθηκε πειθαρχικά ο αγρονο- 
μικός υπάλληλος, επαναλαμβάνεται η πειθαρχική δίκη, 
εφόσον υφίσταται πλήρης ταύτιση των περιστατικών 
που οδήγησαν στην ποινική και πειθαρχική δίωξη. 

3. Σε περίπτωση συρροής πειθαρχικών παραπτωμά¬ 
των, η πειθαρχική δίκη επαναλαμβάνεται μόνο για τα 
πειθαρχικά παραπτώματα για τα οποία τα πραγματικά 
περιστατικά που συγκροτούν αυτά αναφέρονται στην 
καταδικαστική ή αθωωτική απόφαση του ποινικού δι¬ 
καστηρίου ή το απαλλακτικό βούλευμα. Στη συνέχεια 
το πειθαρχικό όργανο επιβάλει νέα πειθαρχική ποινή 
λαμβάνοντας υπόψη όλα τα συρρέοντα πειθαρχικά πα¬ 
ραπτώματα. 

4. Η πειθαρχική δίκη επαναλαμβάνεται ενώπιον του 
πειθαρχικού οργάνου που εξέδωσε την προηγούμενη 
απόφαση. 

5. Η επανάληψη της πειθαρχικής δίκης στην περίπτωση 
της παραγράφου 1 είναι υποχρεωτική και διατάσσεται 
από τον Αρχηγό της Ελληνικής Αγροφυλακής, ο οποί¬ 
ος και εισάγει την υπόθεση για εκδίκαση στο αρμόδιο 
πειθαρχικό όργανο. Στην περίπτωση της παραγράφου 
2 η πειθαρχική δίκη επαναλαμβάνεται μόνο μετά από 
αίτηση του εγκαλουμένου και η σχετική υπόθεση εισά- 
γεται προς εκδίκαση είτε με την απευθείας υποβολή της 
αίτησής του στο αρμόδιο μονομελές πειθαρχικό όργανο 
που είχε επιβάλλει την πειθαρχική ποινή είτε με την 
παραπομπή της υπόθεσης στο πειθαρχικό συμβούλιο 
από εκείνον που είχε διατάξει την αρχική παραπομπή. 

6. Η επανάληψη της πειθαρχικής δίκης σε κάθε πε¬ 
ρίπτωση δεν μπορεί να ζητηθεί μετά την παρέλευση 
έτους από την έκδοση της αμετάκλητης αθωωτικής ή 
καταδικαστικής απόφασης ή του απαλλακτικού βου¬ 
λεύματος. 


Αρθρο 50 
Συνεκδίκαση 

1. Περισσότερα πειθαρχικά παραπτώματα του ίδιου 
αγρονομικού προσωπικού, τα οποία διώκονται πριν εκ¬ 
δοθεί απόφαση για ορισμένα από αυτά, συνεκδικάζο- 
νται, εφόσον διαπράχθηκαν κατά την υπηρεσία του στην 
Ελληνική Αγροφυλακή και επιβάλλεται ενιαία ποινή. 

2. Κατ' εξαίρεση, επιτρέπεται ο διαχωρισμός της εκ¬ 
δίκασης εκείνων των πειθαρχικών παραπτωμάτων των 
οποίων η συνεκδίκαση δύναται να προκαλέσει βλάβη. 

ΚΕΦΑΛΑΙΟ Ζ' 

ΕΝΔΙΚΑ ΜΕΣΑ 

Αρθρο 51 

Προσφυγές κατά αποφάσεων 
μονομελών πειθαρχικών οργάνων 

1. Αντίγραφο της πράξης επιβολής ποινής μετά τη 
διαδικασία επικύρωσής της, όπου αυτή απαιτείται, κατά 
το άρθρο 38, επιδίδεται με αποδεικτικό στο τιμωρούμε¬ 
νο αγρονομικό προσωπικό, το οποίο δικαιούται εντός 
αποκλειστικής προθεσμίας δεκαπέντε (15) ημερών από 
την επίδοση να υποβάλει ιεραρχικώς σχετική προσφυ¬ 
γή με σκοπό την άρση ή το μετριασμό της ποινής ή 
τη μεταβολή του είδους ή του αιτιολογικού αυτής. Οι 
προσφυγές κατά των αποφάσεων των μονομελών πει¬ 
θαρχικών οργάνων έχουν ανασταλτικό αποτέλεσμα ως 
προς την επιβολή της ποινής μέχρι να ολοκληρωθεί είτε 
η διοικητική, είτε η δικαστική διαδικασία. 

2. Η προσφυγή συντάσσεται στο προσήκον ύφος. Το 
προσωπικό που προσφεύγει οφείλει να εκφράζεται με 
τον προσήκοντα σεβασμό, να εκθέτει τους ισχυρισμούς 
του χωρίς κρίσεις και σχόλια σε βάρος προϊσταμένων 
και γενικά να μην επεκτείνεται σε γεγονότα άσχετα με 
το παράπτωμα και την ποινή που του επιβλήθηκε. 

Προσφυγές με αντιπειθαρχικό περιεχόμενο προωθού¬ 
νται κανονικά στους αρμόδιους για την εξέτασή τους, 
πλην όμως αποτελούν αντικείμενο ξεχωριστού πειθαρ¬ 
χικού παραπτώματος. 

3. Η προσφυγή υποβάλλεται ιεραρχικά, από αυτόν που 
τη δέχεται, στον αρμόδιο, σύμφωνα με τις διατάξεις του 
επομένου άρθρου για την εκδίκασή της. Σε περίπτωση 
που την ποινή έχει επιβάλει ο ίδιος ο παραλήπτης της 
προσφυγής ή κατώτερός του, διατυπώνονται στην υπο¬ 
βαλλόμενη αναφορά και ανάλογες προτάσεις. 

4. Οι αρμόδιοι κατά τις διατάξεις του επομένου άρ¬ 
θρου για την εκδίκαση των προσφυγών αποφαίνονται 
για τη βασιμότητα ή όχι αυτών, αφού συνεκτιμήσουν 
τους ισχυρισμούς και τα στοιχεία που επικαλείται ο 
προσφεύγων και τις τυχόν απόψεις και προτάσεις των 
ιεραρχικά προϊσταμένων, καθώς και τα στοιχεία που 
προκύπτουν από τους οικείους υπηρεσιακούς φακέλους, 
δικαιούμενοι να άρουν ή να μειώσουν την ποινή ή να 
μεταβάλλουν το είδος ή το αιτιολογικό αυτής, χωρίς 
να καθιστούν δυσμενέστερη τη θέση του προσφεύγο- 
ντος. 

5. Για την απόφαση επί της προσφυγής εκδίδεται 
σχετική πράξη, η οποία επιδίδεται στον ενδιαφερόμενο 
με αποδεικτικό. 

6. Κατά την εκδίκαση των προσφυγών δεν είναι υπο¬ 
χρεωτική η παρουσία μαρτύρων ή του προσφεύγο- 
ντος. 

7. Κάθε ποινή, που επιβάλλεται σύμφωνα με τις διατά¬ 
ξεις του παρόντος καθίσταται τελεσίδικη, αν παρέλθει 
άπρακτη η προθεσμία για την υποβολή προσφυγής ή 
αν η προσφυγή που υποβλήθηκε εκδικάστηκε. 

Άρθρο 52 

Αρμόδιοι για την εκδίκαση των προσφυγών 

Αρμόδιοι για την εκδίκαση των προσφυγών είναι: 

α. Ο Υπουργός για τις ποινές που επέβαλε ο Γενι¬ 
κός Γραμματέας της Γενικής Γραμματείας Δημόσιας 
Τάξης. 

β. Ο Γενικός Γραμματέας της Γενικής Γραμματείας Δη¬ 
μόσιας Τάξης για τις ποινές που επέβαλε ή επικύρωσε 
ο Αρχηγός της Ελληνικής Αγροφυλακής. 

γ. Ο Αρχηγός για τις ποινές που επέβαλε ή επικύρωσε 
ο Βοηθός Αρχηγού. 

δ. Ο Βοηθός Αρχηγού για τις ποινές που επέβαλαν ή 
επικύρωσαν οι Αγρονομικοί Διευθυντές. 

ε. Οι Διευθυντές Αγροφυλακής Περιφερειών για τις 
ποινές που επέβαλαν ή επικύρωσαν οι υφιστάμενοί 
τους. 

Αρθρο 53 

Προσφυγές κατά των αποφάσεων 
των πειθαρχικών συμβουλίων 

1. Οι αποφάσεις των πρωτοβάθμιων πειθαρχικών συμ¬ 
βουλίων επιδίδονται με αποδεικτικό στον εγκαλούμενο, 
ο οποίος, στην περίπτωση που του επιβλήθηκε οποια¬ 
δήποτε ποινή, δικαιούται εντός αποκλειστικής προθε¬ 
σμίας είκοσι (20) ημερών από την επίδοση να υποβάλει 
προσφυγή στο δευτεροβάθμιο πειθαρχικό συμβούλιο. 
Οι προσφυγές κατά των αποφάσεων των πειθαρχικών 
συμβουλίων έχουν ανασταλτικό αποτέλεσμα ως προς 
την επιβολή της ποινής μέχρι να ολοκληρωθεί είτε η 
διοικητική, είτε η δικαστική διαδικασία. 

2. Προσφυγή κατά των αποφάσεων των πρωτοβάθμι¬ 
ων πειθαρχικών συμβουλίων δικαιούται να ασκήσει και 
το όργανο που παρέπεμψε την υπόθεση στο συμβού¬ 
λιο, εφόσον το συμβούλιο αποφάνθηκε αρνητικώς επί 
του τεθέντος σ' αυτό ερωτήματος. Η προσφυγή αυτή 
ασκείται μέσα σε αποκλειστική προθεσμία είκοσι (20) 
ημερών από την ημερομηνία που περιήλθε η απόφαση 
στην Υπηρεσία του. 

3. Οι αποφάσεις των πρωτοβάθμιων πειθαρχικών 
συμβουλίων καθίστανται τελεσίδικες, εφόσον παρέλθει 
άπρακτη η προθεσμία ασκήσεως προσφυγής. 

4. Σε περίπτωση άσκησης προσφυγής, το δευτερο¬ 
βάθμιο πειθαρχικό συμβούλιο επανεξετάζει την υπόθε¬ 
ση εφαρμόζοντας τις διατάξεις που αναφέρονται στα 
άρθρα 39 έως και 46. Αν η προσφυγή ασκήθηκε από 
τον εγκαλούμενο, η απόφαση του συμβουλίου σε καμιά 
περίπτωση δε δύναται να είναι δυσμενέστερη γι' αυτόν. 
Αν η προσφυγή ασκήθηκε από το όργανο παραπομπής, 
το συμβούλιο δεν μπορεί να επιβάλει ελαφρότερη ποινή 
απ’ αυτή που επιβλήθηκε. Αν όμως, παράλληλα με τον 
εγκαλούμενο, άσκησε προσφυγή και το όργανο παρα¬ 
πομπής, το συμβούλιο δύναται να λάβει οποιαδήποτε 
απόφαση, με βάση το ερώτημα που έχει διατυπωθεί 
στην αρχική πράξη παραπομπής. 

Άρθρο 54 
Εκτέλεση ποινών 

1. Οι τελεσίδικες αποφάσεις των πειθαρχικών συμβου¬ 
λίων, είναι υποχρεωτικές για τη διοίκηση. Τα αρμόδια 


κατά περίπτωση όργανα υποχρεούνται μέσα σε είκοσι 
(20) ημέρες από την περιέλευση των αποφάσεων στο 
αρμόδιο Τμήμα της Διεύθυνσης Διοικητικού και Οικονο- 
μικοτεχνικών Μέσων του Αρχηγείου της Ελληνικής Αγρο¬ 
φυλακής να εκδίδουν τις αναγκαίες διοικητικές πράξεις 
για την υλοποίηση των αποφάσεων των συμβουλίων. 

2. Αντίγραφο της πράξης επιβολής ποινής που έχει κα¬ 
ταστεί τελεσίδικη επιδίδεται με αποδεικτικό στον τιμω¬ 
ρούμενο και κοινοποιείται στις Υπηρεσίες που τηρούν τα 
ατομικά βιβλιάρια των τιμωρουμένων για την ενημέρωσή 
τους, καθώς και στη Διεύθυνση Διοικητικού και Οικονομι- 
κοτεχνικών Μέσων-Τμήμα Οικονομικού και Υλικοτεχνικών 
για την ενέργεια των χρηματικών κρατήσεων, εφόσον το 
είδος της ποινής συνεπάγεται κρατήσεις. 

3. Για την εκτέλεση των ποινών που επιβάλλονται στο 
αγρονομικό προσωπικό που έχει εξέλθει της υπηρεσίας, 
έχουν εφαρμογή οι διατάξεις του άρθρου 4 παρ. 3 και 
4 του παρόντος διατάγματος. 

4. Οι πειθαρχικές αποφάσεις και το περιεχόμενό τους 
αποτελούν υπηρεσιακό απόρρητο και δεν επιτρέπεται 
να λαμβάνουν γνώση τρίτα πρόσωπα, εκτός αν το προ¬ 
βλέπει ειδικά ο νόμος. 

Αρθρο 55 

Διαδικασία μετά την ακύρωση πειθαρχικής απόφασης 

Σε περίπτωση που ακυρώθηκε από τα διοικητικά δι¬ 
καστήρια πειθαρχική απόφαση με την οποία επιβλήθηκε 
ποινή, η υπόθεση αναπέμπεται στο πειθαρχικό όργανο 
που εξέδωσε την απόφαση αυτή ως εξής: 

α. Αν η ακυρωθείσα απόφαση εκδόθηκε από πειθαρχικό 
συμβούλιο, η αναπομπή ενεργείται από το όργανο που 
ενήργησε την αρχική παραπομπή μέσα σε ένα (1) μήνα από 
την περιέλευση της απόφασης στην Υπηρεσία του και 

β. Αν η ακυρωθείσα απόφαση εκδόθηκε από μονομε¬ 
λές πειθαρχικό όργανο, η υπόθεση επανεξετάζεται από 
το πειθαρχικό όργανο που είχε εκδώσει την ακυρωθείσα 
πράξη, μέσα σε ένα (1) μήνα από την περιέλευσή της 
στην Υπηρεσία του. 

Αρθρο 56 
Διαγραφή ποινών 

1. Οι πειθαρχικές ποινές που επιβλήθηκαν διαγρά¬ 
φονται αυτοδικαίως από τα ατομικά έγγραφα του 
αγρονομικού προσωπικού, χωρίς να απαιτείται πράξη 
διαγραφής, μετά την πάροδο ορισμένου χρόνου ως 
ακολούθως: 

α. Η ποινή της αργίας με απόλυση μετά από δώδεκα 
(12) έτη. 

β. Η ποινή της αργίας με πρόσκαιρη παύση μετά από 
οκτώ (8) έτη. 

γ. Η ποινή του προστίμου μετά από πέντε (5) έτη και 

δ. Η ποινή της επίπληξης μετά από δύο (2) έτη. 

2. Αν μέσα στο παραπάνω χρονικό διάστημα επιβληθεί 
νέα πειθαρχική ποινή, ο χρόνος διαγραφής της υπολο¬ 
γίζεται από τη λήξη του χρόνου διαγραφής που προ- 
βλέπεται για την προηγούμενη. 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 57 

Μεταβατικές διατάξεις 

1. Τα πειθαρχικά παραπτώματα, που τελέσθηκαν πριν 
την έναρξη ισχύος του παρόντος διατάγματος, διέπο- 

νται από τις διατάξεις που ίσχυαν κατά το χρόνο τέ¬ 
λεσής τους, κρίνονται όμως από τα όργανα και με τη 
διαδικασία που ορίζεται από τις διατάξεις του παρόντος 
διατάγματος, με την επιφύλαξη των διατάξεων της παρ. 
3. Ως προς το είδος και το ύψος της επιβλητέας ποι¬ 
νής εφαρμόζονται οι ευμενέστερες για το προσωπικό 
διατάξεις. 

2. Οι πειθαρχικές υποθέσεις, που έχουν παραπεμφθεί 
στα πειθαρχικά συμβούλια πριν την έναρξη ισχύος του 
παρόντος διατάγματος και δεν έχουν κριθεί τελεσίδικα, 
κρίνονται από τα πειθαρχικά συμβούλια που συνιστώ- 
νται και λειτουργούν σύμφωνα με τις διατάξεις του 
παρόντος, στην αρμοδιότητα των οποίων περιέρχονται 
αυτοδικαίως, χωρίς να απαιτείται νέα παραπεμπτική 
διαταγή. 

3. Οι πειθαρχικές ποινές που δεν έχουν εκτελεσθεί 
μέχρι την έναρξη ισχύος του παρόντος, εκτελούνται 
σύμφωνα με τις διατάξεις που ίσχυαν κατά το χρόνο 
που κατέστησαν εκτελεστές. 


Πειθαρχικές ποινές που έχουν επιβληθεί πριν την 
έναρξη ισχύος του παρόντος και εκκρεμούν προς επι¬ 
κύρωση ή προς επανεξέταση, ύστερα από υποβολή 
προσφυγών κατ' αυτών, εξακολουθούν να διέπονται 
από τις διατάξεις που ίσχυαν κατά το χρόνο της επι¬ 
βολής τους. 

Αρθρο 58 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών αναθέτουμε τη 
δημοσίευση και εκτέλεση του παρόντος διατάγματος 

Αθήνα, 2 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 

